8. การจัดการ

9.  1. โครงสร้างการจัดการ

  1.1 โครงสร้างคณะกรรมการบริษัทฯ ประกอบด้วย คณะกรรมการทั้งหมด 4 ชุด คือ
  คณะกรรมการบริษัทฯ คณะกรรมการตรวจสอบ คณะกรรมการบริหาร
  และคณะกรรมการบริหารวความเสี่ยง
  โดยขอบเขตอำนาจหน้าที่ของคณะกรรมการแต่ละชุดมีรายละเอียดดังนี้

คณะกรรมการบริษัทฯ

ขอบเขต อำนาจ หน้าที่ และความรับผิดชอบ

  1. คณะกรรมการมีอำนาจหน้าที่ปฏิบัติให้เป็นไปตามกฏหมาย ข้อบังคับของบริษัท ฯ
  และมติที่ประชุม

ผู้ถือหุ้น

  2. ตามข้อบังคับบริษัทฯ คณะกรรมการมีอำนาจหน้าที่ตัดสินใจ
  และดูแลการดำเนินงานของบริษัทฯเว้นแต่เรื่องดังต่อไปนี้
  ซึ่งคณะกรรมการต้องได้รับอนุมัติจากที่ประชุมผู้ถือหุ้นก่อนดำเนินการ

  2.1 เรื่องที่กฎหมายกำหนดให้ต้องได้มติที่ประชุมผู้ถือหุ้น

  2.2
  การทำรายการที่เกี่ยวโยงกันในรายการที่สำคัญตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
  (ก.ล.ต.) คณะกรรมการกำกับตลาดทุนและตลาดหลักทรัพย์แห่งประเทศไทย

  2.3 การซื้อหรือขายสินทรัพย์สำคัญที่มีมูลค่าเท่ากับหรือเกินกว่าร้อยละ 50 ของมูลค่า

  สินทรัพย์บริษัทฯ ตามข้อกำหนดของคณะกรรมการกำกับหลักทรัพย์และตลาดหลักทรัพย์ (ก.ล.ต.)
  คณะกรรมการกำกับตลาดทุน และตลาดหลักทรัพย์แห่งประเทศไทย

คณะกรรมการตรวจสอบ

ขอบเขต อำนาจ หน้าที่ และความรับผิดชอบ

1. สอบทานให้บริษัทฯ มีการรายงานทางการเงินอย่างถูกต้องและเพียงพอ

  2. สอบทานให้บริษัทฯ มีระบบการควบคุมภายใน (Internal control)
  และระบบการตรวจสอบภายใน (Internal audit) ที่เหมาะสมและมีประสิทธิผล
  และพิจารณาความเป็นอิสระของหน่วยงานตรวจสอบภายใน
  ตลอดจนให้ความเห็นชอบในการพิจารณาแต่งตั้งโยกย้าย
  เลิกจ้างหัวหน้าหน่วยงานตรวจสอบภายใน หรือ
  หน่วยงานอื่นใดที่รับผิดชอบเกี่ยวกับการตรวจสอบภายใน

  3. สอบทานให้บริษัทฯ
  ปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
  และกฎหมายที่เกี่ยวข้องกับธุรกิจของบริษัทฯ

  4. พิจารณาคัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
  และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
  โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

  5. พิจารณารายการที่เกี่ยวโยงกัน หรือรายการที่อาจมีความขัดแย้งทางผลประโยชน์
  ให้เป็นไปตามกฎหมายและข้อกำหนดของตลาดหลักทรัพย์
  ทั้งนี้เพื่อให้มั่นใจว่ารายการดังกล่าวสมเหตุสมผล และเป็นประโยชน์สูงสุดต่อบริษัทฯ

  6. สอบทานประสิทธิผล และความพอเพียงของกระบวนการบริหารความเสี่ยง
  และหารือร่วมกับฝ่ายตรวจสอบภายใน และ ผู้สอบบัญชีของบริษัทฯ

  7. จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
  ซึ่งรายงานดังกล่าวต้องลงนามโดยประธานคณะกรรมการตรวจสอบ
  และต้องประกอบด้วยข้อมูลอย่างน้อยดังต่อไปนี้

  7.1 ความเห็นเกี่ยวกับความถูกต้อง ครบถ้วน
  เป็นที่เชื่อถือได้ของรายงานทางการเงินของบริษัทฯ

  7.2 ความเห็นเกี่ยวกับความเพียงพอของระบบควบคุมภายในของบริษัทฯ

  7.3 ความเห็นเกี่ยวกับการปฏิบัติตามกฎหมายว่าด้วยหลักทรัพย์ และ ตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

  7.4 ความเห็นเกี่ยวกับความเหมาะสมของผู้สอบบัญชี

  7.5 ความเห็นเกี่ยวกับรายการที่อาจมีความขัดแย้งทางผลประโยชน์

  7.6
  จำนวนการประชุมคณะกรรมการตรวจสอบและการเข้าร่วมประชุมของกรรมการตรวจสอบแต่ละ

  ท่าน

  7.7
  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
  (Charter)

  7.8
  รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบ

  ที่ได้รับมอบหมายจากคณะกรรมการบริษัทฯ

  8. ปฏิบัติการอื่นใด ตามที่คณะกรรมการของบริษัทฯ มอบหมายด้วยความเห็นชอบจาก
  คณะกรรมการ

  ตรวจสอบ

คณะกรรมการบริหาร

ขอบเขต อำนาจ หน้าที่ และความรับผิดชอบ

  1. กำหนดเป้าหมาย และทิศทางการดำเนินงานของบริษัทฯ ให้สอดคล้องกับสถานการณ์ ทั้งใน

  ปัจจุบันและอนาคต

  2. กำหนดระเบียบหลักเกณฑ์เกี่ยวกับการดำเนินงานของบริษัทฯ

  3. กำหนดหลักเกณฑ์และพิจารณาตัดสินใจในการคัดเลือกโครงการที่บริษัทฯ จะเข้าร่วมประมูล

  งานและดำเนินงาน

  4. พิจารณาให้ความเห็นชอบในการแต่งตั้ง โยกย้าย ถอดถอน พนักงาน ระดับบังคับบัญชาหัวหน้า

  หน่วยงาน

  5. พิจารณาให้ความเห็นชอบในการปรับอัตราค่าจ้าง เงินเดือน ผลตอบแทนต่างๆ และการ

พิจารณาความดีความชอบของพนักงาน

  6. แต่งตั้งบุคคล หรือ คณะบุคคลอื่นใด เพื่อปฏิบัติการอย่างหนึ่งอย่างใด แทนคณะกรรมการได้

  7. พิจารณาอนุมัติการใช้จ่ายในการซื้อทรัพย์สิน และค่าใช้จ่ายอื่นๆ ของบริษัทฯ

  8. พิจารณาและให้ความเห็นในเรื่องที่เกี่ยวกับการดำเนินงานของบริษัทฯ

  9. พิจารณาและให้ความเห็นในเรื่องที่เกี่ยวกับการดำเนินงานของหน่วยงานต่างๆ ของบริษัทฯ
  และควบคุมการบริหารงานของหน่วยงาน ให้ดำเนินไปอย่างมีประสิทธิภาพ ทันต่อกำหนดเวลา
  และ มีคุณภาพงานตามสัญญา

  10. ดำเนินการในเรื่องที่เกี่ยวกับกิจการของบริษัทฯ ที่มิได้ระบุให้เป็นอำนาจหน้าที่ของผู้ใด

  โดยเฉพาะ

  11. ดำเนินการในเรื่องอื่นๆ ที่ได้รับมอบอำนาจจากคณะกรรมการของบริษัทฯ ให้ดำเนินการได้

คณะกรรมการบริหารความเสี่ยง

ขอบเขต อำนาจ หน้าที่ และความรับผิดชอบ

1.  พิจารณากลั่นกรองนโยบาย และแนวทางการบริหารความเสี่ยงโดยรวมของบริษัทฯ
    ซึ่งครอบคลุมถึงความเสี่ยงประเภทต่างๆ ที่สำคัญ เช่น ความเสี่ยงด้านการเงิน
    ความเสี่ยงด้านการลงทุน ความเสี่ยงด้านการปฏิบัติงาน
    และความเสี่ยงที่มีผลกระทบต่อชื่อเสียงของกิจการ เป็นต้น เพื่อนำเสนอคณะกรรมการบริษัทฯ
    ให้ความเห็นชอบ

2.  กำหนดยุทธศาสตร์และแนวทางในการบริหารความเสี่ยงของบริษัทฯ
    ให้สอดคล้องกับนโยบายการบริหารความเสี่ยง โดยสามารถประเมิน ติดตาม
    และดูแลปริมาณความเสี่ยงของบริษัทฯ ให้อยู่ในระดับที่เหมาะสม

3.  ดูแลและติดตามการปฏิบัติตามนโยบายการบริหารความเสี่ยงภายใต้แนวทางและนโยบายที่ได้รับอนุมัติจากคณะกรรมการบริษัทฯ

4.  กำหนดเกณฑ์วัดความเสี่ยงและเพดานความเสี่ยงที่บริษัทฯ จะยอมรับได้

5.  กำหนดมาตรการที่จะใช้ในการจัดการความเสี่ยงให้เหมาะสมต่อสภาวการณ์

6.  ทบทวนความเพียงพอของนโยบายและระบบการบริหารความเสี่ยง
    โดยรวมถึงความมีประสิทธิผลของระบบและการปฏิบัติตามนโยบายที่กำหนด

7.  รายงานต่อคณะกรรมการบริษัทฯ อย่างสม่ำเสมอเกี่ยวกับการบริหาร การดำเนินงาน
    และสถานะความเสี่ยงของบริษัทฯ และการเปลี่ยนแปลงต่างๆ
    รวมถึงสิ่งที่ต้องดำเนินการปรับปรุงแก้ไขเพื่อให้สอดคล้องกับนโยบายและกลยุทธ์ที่กำหนด

8.  จัดให้มีคณะทำงานบริหารความเสี่ยงตามความจำเป็น
    โดยสนับสนุนคณะทำงานบริหารความเสี่ยงในด้านบุคลากร งบประมาณ
    และทรัพยากรอื่นที่จำเป็น ให้สอดคล้องกับขอบเขตความรับผิดชอบ

  1.2 รายชื่อของคณะกรรมการ แต่ละชุด และรายชื่อผู้บริหาร มีรายละเอียดดังต่อไปนี้

  ก. คณะกรรมการบริษัทฯ

-   ณ วันที่ 31 ธันวาคม พ.ศ. 2553 คณะกรรมการบริษัทฯ ประกอบด้วย กรรมการ 9 ท่าน
    ดังนี้

  ------------------ ------------------ ----------------------------------
  ชื่อ-สกุล                                ตำแหน่ง

  1. ร.ต.ท.ฉัตรชัย     บุญยะอนันต์           ประธานกรรมการและกรรมการอิสระ

  2. นายเปรมชัย       กรรณสูต             กรรมการ

  3. นางนิจพร         จรณะจิตต์            กรรมการ

  4. ดร.ไกรศร        จิตธรธรรม           กรรมการอิสระ

  5. นายไผท          ชาครบัณฑิต           กรรมการ

  6. นายยุทธชัย        จรณะจิตต์            กรรมการ

  7. นายธวัชชัย        สุทธิประภา           กรรมการ

  8. นายวิลเลี่ยม ลี     เซนท์กราฟ           กรรมการอิสระ

  9. นายปีติ           กรรณสูต             กรรมการ
  ------------------ ------------------ ----------------------------------

-   กรรมการผู้มีอำนาจลงนามแทนบริษัทฯ คือ

  1. นายเปรมชัย กรรณสูต ลงลายมือชื่อร่วมกับนางนิจพร จรณะจิตต์
  รวมเป็นสองคนและประทับตราสำคัญของบริษัทฯ หรือ

  2. นายเปรมชัย กรรณสูต หรือ นางนิจพร จรณะจิตต์ คนใดคนหนึ่ง ลงลายมือชื่อร่วมกับ
  นายไผท ชาครบัณฑิต รวมเป็นสองคนและประทับตราสำคัญของบริษัทฯ

-   เลขานุการบริษัท

  นายวรวุฒิ หิรัญยไพศาลสกุล รองประธานบริหารฝ่ายบริการองค์กร

  ข. คณะกรรมการตรวจสอบ

-   ณ วันที่ 31 ธันวาคม พ.ศ. 2553
    คณะกรรมการตรวจสอบประกอบด้วยกรรมการตรวจสอบจำนวน 3 ท่าน ดังมีรายชื่อต่อไปนี้

  ------------------------ -------------------- --------------------------
  ชื่อ-สกุล                                        ตำแหน่ง

  1. ร.ต.ท.ฉัตรชัย *         บุญยะอนันต์             ประธานกรรมการตรวจสอบ

  2. ดร.ไกรศร              จิตธรธรรม             กรรมการตรวจสอบ

  3. นายวิลเลี่ยม ลี           เซนท์กราฟ             กรรมการตรวจสอบ
  ------------------------ -------------------- --------------------------

  วาระการดำรงตำแหน่งคราวละ 3 ปี ( พ.ศ. 2551 – พ.ศ. 2554 )

  โดยมีนายวิฑิต อวยสินประเสริฐ ผู้จัดการฝ่ายตรวจสอบภายใน
  เป็นเลขานุการคณะกรรมการตรวจสอบ

  หมายเหตุ * ร.ต.ท. ฉัตรชัย บุญยะอนันต์
  เป็นผู้ที่มีความรู้และประสบการณ์ในการสอบทานงบการเงินของบริษัทฯ

  ค. คณะกรรมการบริหาร

-   ณ วันที่ 31 ธันวาคม พ.ศ. 2553 คณะกรรมการบริหารของบริษัทฯ
    ประกอบด้วยกรรมการบริหารจำนวน 12 ท่าน ดังมีรายชื่อต่อไปนี้

  --------------- ------------ -------------------------------------------
  ชื่อ-สกุล                       ตำแหน่ง

  1. นายเปรมชัย    กรรณสูต       ประธานบริหาร

  2. นางนิจพร      จรณะจิตต์      กรรมการรองประธานบริหารอาวุโส

  3. นายไผท       ชาครบัณฑิต     กรรมการรองประธานบริหารอาวุโส

  4. นายธวัชชัย     สุทธิประภา     กรรมการรองประธานบริหารอาวุโส

  5. นายสมชัย      ธำรงหวัง      รองประธานบริหารอาวุโส

  6. นายทวี        ช่างเพชร      รองประธานบริหารอาวุโส

  7. นายอนันต์      อัมระปาล      รองประธานบริหาร (ฝ่ายงานทางทะเล)

  8. นายธานินทร์    บำรุงทรัพย์     รองประธานบริหาร (ฝ่ายโครงการ)

  9. ดร. ณัฏฐวุฒิ    อุทัยเสน       รองประธานบริหาร (ฝ่ายโครงการ)

  10. นายสมภพ     พินิจชัย        รองประธานบริหาร (ฝ่ายวิเคราะห์ต้นทุนวิศวกรรม)

  11. นายชาติชาย   ชุติมา         รองประธานบริหาร (ฝ่ายการเงิน)

  12. นางเพียงหทัย  พงษ์สุวรรณ     รองประธานบริหาร (ฝ่ายกิจการในเครือและบริหารสัญญา)
  --------------- ------------ -------------------------------------------

  ง. คณะกรรมการบริหารความเสี่ยง

-   ด้วยที่ประชุมคณะกรรมการบริษัทฯ ครั้งที่ 1/9/2553 ซึ่งประชุมเมื่อวันที่ 2 กันยายน
    พ.ศ.2553 ได้มีมติให้แต่งตั้งคณะกรรมการบริหารความเสี่ยง จำนวน 8 ท่าน
    ดังมีรายชื่อต่อไปนี้

  -------------------- ----------------- ----------------------------------------
  ชื่อ-สกุล                                 ตำแหน่ง

  1. ดร.ไกรศร          จิตธรธรรม          ประธานกรรมการบริหารความเสี่ยง

  2. นายไผท            ชาครบัณฑิต          รองประธานกรรมการบริหารความเสี่ยง

  3. นายชาติชาย         ชุติมา              กรรมการบริหารความเสี่ยง

  4. นายสมภพ           พินิจชัย             กรรมการบริหารความเสี่ยง

  5. นายยุทธชัย          จรณะจิตต์           กรรมการบริหารความเสี่ยง

  6. นางสาวเพ็ญพรรณ     เรียงทองหลาง       กรรมการบริหารความเสี่ยง

  7. นายปีติ             กรรณสูต            กรรมการบริหารความเสี่ยง

  8. นายวรวุฒิ           หิรัญยไพศาลสกุล      กรรมการและเลขานุการกรรมการบริหารความเสี่ยง
  -------------------- ----------------- ----------------------------------------

  วาระการดำรงตำแหน่งคราวละ 3 ปี ( พ.ศ. 2553 – พ.ศ. 2556 )

  จ. ผู้บริหาร

-   ณ วันที่ 31 ธันวาคม พ.ศ. 2553 ผู้บริหาร⁽¹⁾ ของบริษัทฯ มีจำนวน 7
    ท่านดังมีรายชื่อต่อไปนี้

  -------------------------------- --------------------------------------
  รายชื่อ                            ตำแหน่ง

  1. นายเปรมชัย  กรรณสูต             ประธานบริหาร

  2. นางนิจพร   จรณะจิตต์             กรรมการรองประธานบริหารอาวุโส

  3. นายไผท   ชาครบัณฑิต             กรรมการรองประธานบริหารอาวุโส

  4. นายธวัชชัย   สุทธิประภา           กรรมการรองประธานบริหารอาวุโส

  5. นายสมชัย   ธำรงหวัง             รองประธานบริหารอาวุโส

  6. นายชาติชาย   ชุติมา              รองประธานบริหารฝ่ายการเงิน

  7. นางสาวกาญจนา เจริญยศ           รองประธานบริหารฝ่ายบัญชี
  -------------------------------- --------------------------------------

-   หมายเหตุ

  (1) ผู้บริหารตามประกาศของคณะกรรมการกำกับหลักทรัพย์และตลาดหลักทรัพย์

  1.3 หลักเกณฑ์ในการคัดเลือกกรรมการอิสระ ได้แก่ คุณสมบัติ และ กระบวนการสรรหา

  คุณสมบัติของกรรมการอิสระ

  จากมติที่ประชุมคณะกรรมการบริษัทฯ ครั้งที่ 9/3/2552 เมื่อวันที่ 25 มีนาคม พ.ศ.2552
  ได้มีมติให้บริษัทฯ ปรับปรุงข้อกำหนดเกี่ยวกับนิยามของ “กรรมการอิสระ”
  ให้สอดคล้องกับข้อกำหนดที่สำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทยกำหนด ดังนี้

  1. ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทฯ บริษัทใหญ่
  บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัทฯ ทั้งนี้
  ให้นับรวมการถือหุ้นของผู้ที่เกี่ยวข้องของกรรมการอิสระรายนั้น ๆ ด้วย

  2. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
  ที่ปรึกษาที่ได้เงินเดือนประจำ หรือผู้มีอำนาจควบคุมของบริษัทฯ บริษัทใหญ่ บริษัทย่อย บริษัทร่วม
  บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัทฯ
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี ทั้งนี้
  ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ หรือที่ปรึกษา
  ของส่วนราชการซึ่งเป็น ผู้ถือหุ้นรายใหญ่ หรือผู้มีอำนาจควบคุมของบริษัทฯ
  โดยในส่วนที่เกี่ยวกับลักษณะความสัมพันธ์ย้อนหลัง 2 ปี
  ดังกล่าวให้เริ่มใช้บังคับตั้งแต่การประชุมสามัญผู้ถือหุ้นประจำปีของบริษัทฯ ที่จัดขึ้นในปี 2554
  เป็นต้นไป

  3.ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
  ในลักษณะที่เป็น บิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
  ผู้ถือหุ้นรายใหญ่ ผู้มีอำนาจควบคุม
  หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทฯ หรือบริษัทย่อย

  4. ไม่มีหรือเคยมีความสัมพันธ์ทางธุรกิจกับบริษัทฯ บริษัทใหญ่ บริษัทย่อย บริษัทร่วม
  ผู้ถือหุ้นรายใหญ่ หรือผู้มีอำนาจควบคุมของบริษัทฯ
  ในลักษณะที่อาจเป็นการขัดขวางการใช้วิจารณญาณอย่างอิสระของตน
  รวมทั้งไม่เป็นหรือเคยเป็นผู้ถือหุ้นที่มีนัย
  หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัทฯ บริษัทใหญ่ บริษัทย่อย บริษัทร่วม
  ผู้ถือหุ้นรายใหญ่ หรือผู้มีอำนาจควบคุมของบริษัทฯ
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี
  โดยในส่วนที่เกี่ยวกับลักษณะความสัมพันธ์ย้อนหลัง 2 ปี
  ดังกล่าวให้เริ่มใช้บังคับตั้งแต่การประชุมสามัญผู้ถือหุ้นประจำปีของบริษัทฯ ที่จัดขึ้นในปี 2554
  เป็นต้นไป

  ความสัมพันธ์ทางธุรกิจตามวรรคหนึ่ง
  รวมถึงการทำรายการทางการค้าที่กระทำเป็นปกติเพื่อประกอบกิจการ
  การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
  หรือการให้หรือรับความช่วยเหลือทางการเงิน ด้วยการรับหรือให้กู้ยืม ค้ำประกัน
  การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน ซึ่งเป็นผลให้บริษัทฯ
  หรือคู่สัญญามีภาระหนี้ที่ต้องชำระต่ออีกฝ่ายหนึ่ง
  ตั้งแต่ร้อยละสามของสินทรัพย์ที่มีตัวตนสุทธิของบริษัทฯ หรือตั้งแต่ยี่สิบล้านบาทขึ้นไป
  แล้วแต่จำนวนใดจะต่ำกว่า ทั้งนี้
  การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการกำกับตลาดทุนว่าด้วยหลักเกณฑ์ในการทำรายการที่เกี่ยวโยงกัน
  โดยอนุโลม แต่ในการพิจารณาภาระหนี้ดังกล่าว
  ให้นับรวมภาระหนี้ที่เกิดขึ้นในระหว่างหนึ่งปีก่อนวันที่มีความสัมพันธ์ทางธุรกิจกับบุคคลเดียวกัน

  5. ไม่เป็นหรือเคยเป็นผู้สอบบัญชีของบริษัทฯ บริษัทใหญ่ บริษัทย่อย บริษัทร่วม ผู้ถือหุ้นรายใหญ่
  หรือผู้มีอำนาจควบคุมของบริษัทฯ และไม่เป็นผู้ถือหุ้นที่มีนัย ผู้มีอำนาจควบคุม
  หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัทฯ บริษัทใหญ่ บริษัทย่อย บริษัทร่วม
  ผู้ถือหุ้นรายใหญ่ หรือผู้มีอำนาจควบคุมของบริษัทฯ สังกัดอยู่
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี
  โดยในส่วนที่เกี่ยวกับลักษณะความสัมพันธ์ย้อนหลัง 2 ปี
  ดังกล่าวให้เริ่มใช้บังคับตั้งแต่การประชุมสามัญผู้ถือหุ้นประจำปีของบริษัทฯ ที่จัดขึ้นในปี 2554
  เป็นต้นไป

  6. ไม่เป็นหรือเคยเป็นผู้ให้บริการทางวิชาชีพใด ๆ
  ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
  ซึ่งได้รับค่าบริการเกินกว่าสองล้านบาทต่อปีจากบริษัทฯ บริษัทใหญ่ บริษัทย่อย บริษัทร่วม
  ผู้ถือหุ้นรายใหญ่ หรือผู้มีอำนาจควบคุมของบริษัทฯ และไม่เป็นผู้ถือหุ้นที่มีนัย ผู้มีอำนาจควบคุม
  หรือหุ้นส่วนของผู้ให้บริการทางวิชาชีพนั้นด้วย
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี
  โดยในส่วนที่เกี่ยวกับลักษณะความสัมพันธ์ย้อนหลัง 2 ปี
  ดังกล่าวให้เริ่มใช้บังคับตั้งแต่การประชุมสามัญผู้ถือหุ้นประจำปีของบริษัทฯ ที่จัดขึ้นในปี 2554
  เป็นต้นไป

  7. ไม่เป็นกรรมการ ที่ได้รับการแต่งตั้งขึ้นเพื่อเป็นตัวแทนของกรรมการของบริษัทฯ
  ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

  8. ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯ
  หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
  ลูกจ้าง พนักงาน ที่ปรึกษาที่รับเงินเดือนประจำ
  หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
  ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯ
  หรือบริษัทย่อย

9.ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงาน

ของบริษัทฯ

  กระบวนการสรรหา

  คณะกรรมการบริษัทฯ จะปรึกษาหารือร่วมกัน
  โดยพิจารณาจากคุณสมบัติของกรรมการอิสระเป็นเกณฑ์
  เพื่อกำหนดตัวบุคคลที่มีความเหมาะสมทั้งทางด้านประสบการณ์ ความรู้ความสามารถ
  ที่จะเป็นประโยชน์ต่อบริษัทฯ และไม่มีลักษณะต้องห้ามตามกฎหมาย
  เข้ามาเป็นกรรมการและเสนอชื่อเพื่อขออนุมัติจากที่ประชุมผู้ถือหุ้นต่อไป

  1.4 จำนวนครั้งของการประชุมคณะกรรมการ และการเข้าร่วมประชุมของคณะกรรมการในปี
  พ.ศ. 2553

** โปรดดูรายละเอียดในรายงานการปฏิบัติตามนโยบายเกี่ยวกับการกำกับดูแลกิจการ

ปี พ.ศ. 2553 ในหัวข้อ ความรับผิดชอบของคณะกรรมการ **

  1.5 รายชื่อและตำแหน่งของกรรมการ ผู้บริหาร ผู้มีอำนาจควบคุม (ถ้ามี) และ
  รายชื่อเลขานุการบริษัท

  ** โปรดดูรายละเอียดในข้อ 1.2

  1.6 รายการที่เกี่ยวกับความสัมพันธ์ทางธุรกิจหรือ การให้บริการทางวิชาชีพ ระหว่าง
  กรรมการอิสระ กับ บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้ง

- ไม่มี –

พร้อมกันนี้ ได้แนบคุณวุฒิการศึกษา ประสบการณ์การทำงาน และประวัติ ของ กรรมการ
และผู้บริหาร ของบริษัทฯ ในเอกสารแนบท้ายของแบบแสดงรายการประจำปีนี้

10. 2. การสรรหากรรมการ

วิธีการคัดเลือกบุคคลที่จะแต่งตั้งเป็นกรรมการนั้นแม้ว่าบริษัทฯ
จะไม่มีการจัดตั้งคณะกรรมการสรรหา(Nominating Committee) อย่างเป็นทางการ
แต่ในทางปฏิบัติแล้วทุกครั้ง กรรมการที่ดำรงตำแหน่งครบวาระ
หรือมีเหตุจำเป็นที่จะต้องแต่งตั้งกรรมการอิสระเพิ่ม เช่น การแต่งตั้งคณะกรรมการตรวจสอบฯลฯ
บริษัทฯ โดยคณะกรรมการที่ดำรงตำแหน่งในปัจจุบัน จะมีการปรึกษาหารือร่วมกัน
เพื่อกำหนดตัวบุคคลที่มีความเหมาะสมทั้งด้านประสบการณ์ ความรู้ ความสามารถ
ที่จะเป็นประโยชน์ต่อบริษัทฯ เข้ามาเป็นกรรมการ โดยไม่มีลักษณะต้องห้ามตามประกาศของ
คณะกรรมการกำกับหลักทรัพย์และตลาดหลักทรัพย์ ที่ กจ. 5/2548
ว่าด้วยเรื่องข้อกำหนดเกี่ยวกับผู้บริหารของบริษัทที่ออกหลักทรัพย์ และให้เป็นไปตามมาตรา 68
แห่งประราชบัญญัติบริษัทมหาชน จำกัด พ.ศ.2535 พร้อมทั้งคุณสมบัติในด้านต่างๆ
โดยพิจารณาถึงความเหมาะสม ด้านคุณวุฒิ ประสบการณ์ และความเชี่ยวชาญ จากหลายวิชาชีพ
รวมถึงผลการปฏิบัติงานในฐานะ กรรมการบริษัทฯ ช่วงที่ผ่านมา

นอกจากนั้นในระหว่างวันที่ 8 ธันวาคม พ.ศ. 2553 ถึง 1 กุมภาพันธ์ พ.ศ. 2554 บริษัทฯ
ได้เปิดโอกาสให้ผู้ถือหุ้นมีสิทธิเสนอชื่อบุคคลเพื่อพิจารณาเข้ารับการแต่งตั้งเป็นกรรมการบริษัทฯ
ในการประชุมใหญ่สามัญผู้ถือหุ้นประจำปี 2554 โดยกำหนดว่า ผู้ถือหุ้นที่มีสิทธิเสนอเรื่อง ได้แก่
ผู้ถือหุ้นรายเดียวหรือหลายรายที่ถือหุ้นนับรวมกันได้
ไม่น้อยกว่าร้อยละห้าของจํานวนหุ้นที่มีสิทธิออกเสียงทั้งหมด ของบริษัทฯ โดยคณะกรรมการบริษัทฯ
จะเป็นผู้พิจารณาความเหมาะสม โดยนำเสนอ และขออนุมัติจากที่ประชุมคณะกรรมการบริษัทฯ ต่อไป

ภายหลังจากได้รับมติจากที่ประชุมคณะกรรมการบริษัทฯ แล้ว บริษัทฯ
จะเสนอชื่อเพื่อขออนุมัติจากที่ประชุมผู้ถือหุ้น
ทั้งนี้มติที่ประชุมผู้ถือหุ้นให้นับคะแนนเสียงข้างมากของผู้ถือหุ้นซึ่งมาประชุม
และมีสิทธิออกเสียงลงคะแนน

3 ค่าตอบแทนคณะกรรมการ ผู้บริหารและคณะกรรมการบริหารประจำปี พ.ศ. 2553

** โปรดดูรายละเอียดในรายงานการปฏิบัติตามหลักการกำกับดูแลกิจการที่ดี
หัวข้อค่าตอบแทนผู้บริหาร **

4. รายงานการปฏิบัติตามนโยบายเกี่ยวกับการกำกับดูแลกิจการปี พ.ศ. 2553

ในปี พ.ศ. 2553 บริษัทฯ
ยังคงยึดถือการปฏิบัติอย่างเป็นรูปธรรมตามหลักการกํากับดูแลกิจการที่ดีสําหรับบริษัทจดทะเบียน ปี
พ.ศ. 2549 ของตลาดหลักทรัพย์แห่งประเทศไทย
ซึ่งประกอบด้วยหลักการและแนวปฏิบัติที่ดีเกี่ยวกับการกํากับดูแลกิจการ 5 หมวด ได้แก

1) สิทธิของผู้ถือหุ้น

2) การปฏิบัติตอผู้ถือหุ้นอยางเทาเทียมกัน

3) การคำนึงถึงบทบาทของผู้มีสวนได้เสีย

4) การเปิดเผยข้อมูลและความโปรงใส

5) ความรับผิดชอบของคณะกรรมการ

1. สิทธิของผู้ถือหุ้น

บริษัทฯ เคารพในสิทธิของผูถือหุน
ซึ่งสามารถควบคุมบริษัทฯผานการแตงตั้งคณะกรรมการใหทําหนาที่แทนตนและมีสิทธิในการตัดสินใจเกี่ยวกับการเปลี่ยนแปลงที่สําคัญของบริษัทฯ
ในการประชุมผู้ถือหุ้น เช่น การจ่ายเงินปันผล การกำหนดค่าตอบแทนของกรรมการ เป็นต้น

ดังนั้น บริษัทฯ จึงจัดการประชุมผู้ถือหุ้น โดยปฏิบัติต่อผู้ถือหุ้นอย่างเท่าเทียมกัน
และมีขั้นตอนการประชุมที่ถูกต้องตามกฎหมาย นับตั้งแต่การเรียกประชุม
การจัดส่งเอกสารและแจ้งระเบียบวาระการประชุม ขั้นตอนในการดำเนินการประชุม
ตลอดจนการจัดส่งรายงานการประชุมซึ่งเป็นไปตามหลักเกณฑ์ของตลาดหลักทรัพย์แห่งประเทศไทย

ในปี พ.ศ. 2553 บริษัทฯ ได้เปิดโอกาสให้ผู้ถือหุ้นเสนอแนะข้อคิดเห็น ข้อร้องเรียน ข้อซักถาม
หรือเสนอวาระการประชุมในการประชุมใหญ่สามัญผู้ถือหุ้น
รวมทั้งเสนอชื่อบุคคลเพื่อพิจารณาเข้ารับการแต่งตั้งเป็นกรรมการบริษัทฯ ผ่านทางอีเมล์ของบริษัทฯ
ที่ cccs@itd.co.th หรือทำจดหมายถึงกรรมการบริษัทฯ
ภายในเวลาที่กำหนดไว้ล่วงหน้าอย่างชัดเจน เพื่อให้ผู้ถือหุ้นของบริษัทฯ
มั่นใจได้ว่าสิทธิของตนได้รับการปฏิบัติอย่างเท่าเทียมกัน โดยบริษัทฯ
ได้กำหนดหลักเกณฑ์ว่าผู้ถือหุ้นที่ได้รับสิทธิ์ดังกล่าวจะต้องเป็นผู้ถือหุ้นที่ถือหุ้นของบริษัทฯ
รวมกันไม่น้อยกว่าร้อยละ 5 ของทุนชำระแล้วของบริษัทฯ

ทั้งนี้ คณะกรรมการบริษัทฯ
จะเป็นผู้พิจารณากลั่นกรองข้อเสนอของผู้ถือหุ้นเพื่อเสนอต่อที่ประชุมผู้ถือหุ้น
หากเรื่องใดที่คณะกรรมการบริษัทฯ เห็นว่ามีความสำคัญ หรือน่าสนใจ
จะมีการบรรจุเข้าเป็นวาระการประชุม หรือนำไปชี้แจงในที่ประชุมผู้ถือหุ้น
โดยในกรณีที่บรรจุเป็นวาระการประชุม บริษัทฯ
จะแจ้งในหนังสือบอกกล่าวเรียกประชุมว่าเป็นวาระที่กำหนดโดยผู้ถือหุ้น
ทั้งนี้ผู้ถือหุ้นที่เสนอเรื่องเพื่อให้พิจารณาเป็นวาระการประชุมต้องระบุรายละเอียดต่างๆ
ที่จำเป็นในการพิจารณา ดังต่อไปนี้

-   ชื่อ ที่อยู่ และหมายเลขโทรศัพท์
    ของผู้ถือหุ้นที่เสนอเรื่องเพื่อประโยชน์ในการติดต่อสอบถามข้อมูลเพิ่มเติมและหลักฐานยืนยันการถือหุ้นต่อเนื่องของตนเช่น
    ใบหุ้น หนังสือรับรองจากบริษัทหลักทรัพย์ (Broker)

-   ระบุวัตถุประสงค์ และรายละเอียดของเรื่องที่เสนอ
    พร้อมข้อมูลที่เป็นประโยชน์ในการพิจารณาของคณะกรรมการเช่น ข้อเท็จจริง เหตุผล
    ประเด็นที่ต้องพิจารณา และประโยชน์ที่คาดว่าบริษัทฯ จะได้รับ

-   กรณีที่เป็นการเสนอตัวบุคคลเพื่อเข้ารับการแต่งตั้งเป็นกรรมการบริษัทฯ ต้องระบุประวัติส่วนตัว
    ประวัติการทำงานและที่อยู่ที่ติดต่อได้เพื่อให้คณะกรรมการตรวจสอบเป็นผู้กลั่นกรองเสนอคณะกรรมการบริษัทฯ
    ต่อไป

ทั้งนี้ สำหรับการประชุมใหญ่สามัญผู้ถือหุ้นครั้งที่ 1/2553 นั้น
หลังจากครบกำหนดภายในเวลาที่บริษัทฯ ได้กำหนด
ปรากฏว่าไม่มีผู้ถือหุ้นรายใดเสนอวาระการประชุม รวมทั้ง
การเสนอชื่อบุคคลเพื่อเข้ารับการแต่งตั้งเป็นกรรมการบริษัทฯ

ในการประชุมผู้ถือหุ้นสามัญประจำปี คณะกรรมการได้สนับสนุนให้ผู้ถือหุ้นได้ใช้หนังสือมอบฉันทะแบบ
ข. ซึ่งเป็นแบบที่ผู้ถือหุ้นสามารถกําหนดทิศทางการลงคะแนนเสียงได้
และกำหนดให้มีกรรมการอิสระอย่างน้อย 1 ท่านเป็นทางเลือกในการมอบฉันทะของผู้ถือหุ้น

สำหรับในวาระที่มีการโต้แย้ง บริษัทฯ ได้ใช้การแจกบัตรลงคะแนนเสียง
เพื่อความโปร่งใสและตรวจสอบได้ ส่วนในวาระที่เป็นการแต่งตั้งกรรมการนั้น
คณะกรรมการได้เปิดโอกาสให้ผู้ถือหุ้นได้ใช้สิทธิในการแตงตั้งกรรมการเป็นรายคน

ในปี พ.ศ. 2553 บริษัทฯ ไดจัดใหมีการประชุมสามัญผูถือหุน ครั้งที่ 1/2553 ในวันจันทร์ที่
26 เมษายน พ.ศ.2553 เวลา 14.05 น. โดยบริษัทฯ
ได้เริ่มดําเนินการพิจารณาจัดเรื่องเขาเปนวาระการประชุมสามัญผูถือหุน
รวมทั้งการจัดทำหนังสือบอกกล่าวเรียกประชุมใหญ่สามัญผู้ถือหุ้น
เอกสารประกอบวาระการประชุมแต่ละวาระ และหนังสือมอบฉันทะ คำชี้แจงวิธีการมอบฉันทะ
ข้อปฏิบัติสำหรับการประชุมผู้ถือหุ้น และขั้นตอนการเข้าร่วมประชุมผู้ถือหุ้น นับตั้งแต่ต้นเดือน เมษายน
ของปี พ.ศ. 2553

หลังจากที่กำหนดวาระการประชุมสามัญผูถือหุน พร้อมทั้งเตรียมหนังสือบอกกล่าวเรียกประชุม
และเอกสารที่จะจัดส่งไปพร้อมกับหนังสือบอกกล่าวเรียกประชุมเรียบร้อยแล้ว
จึงได้เสนอตอประธานบริหารเพื่อพิจารณากอนนําเสนอต่อที่ประชุมคณะกรรมการบริษัทฯ
เพื่อขอความเห็นชอบในวาระการประชุม หนังสือบอกกล่าวเรียกประชุมใหญ่สามัญผู้ถือหุ้น
เอกสารประกอบวาระการประชุมแต่ละวาระ หนังสือมอบฉันทะ คำชี้แจงวิธีการมอบฉันทะ
ข้อปฏิบัติสำหรับการประชุมผู้ถือหุ้น และขั้นตอนการเข้าร่วมประชุมผู้ถือหุ้น
เพื่อใหเอกสารประกอบการประชุมที่จะนําสง

ใหกับผูถือหุ้น พรอมกับหนังสือบอกกล่าวเรียกประชุมนั้น มีขอมูล ครบถ้วนเพียงพอใหผูถือหุน
ใชประกอบการตัดสินใจลงคะแนนในวาระต่างๆ
และเข้าใจรายละเอียดวิธีปฏิบัติเกี่ยวกับการมอบฉันทะให้บุคคลหนึ่งบุคคลใดมาประชุมแทน
เพื่อรักษาสิทธิของตน รวมทั้งเข้าใจวิธีการปฏิบัติในการเข้าร่วมประชุม
เอกสารและหลักฐานที่ต้องเตรียมมาประกอบการเข้าร่วมประชุม วิธีการลงคะแนน
และการนับคะแนนเสียง

ทั้งนี้บริษัทฯ ไดจัดสงหนังสือบอกกล่าวเรียกประชุม และเอกสารอื่นๆ ดังกล่าวข้างต้น
ให้แก่ผูถือหุนลวงหน้า 14 วัน กอนวันประชุมผูถือหุ้น
และไดประกาศลงในเว็บไซต์ของบริษัทฯ
เพื่อประชาสัมพันธ์เกี่ยวกับการประชุมสามัญผูถือหุนติดต่อกัน 30 วันกอนวันประชุม
รวมทั้งลงประกาศในหนังสือพิมพ์ติดต่อกัน 3 วันล่วงหน้าก่อนวันประชุม
นอกจากนี้ผู้ถือหุ้นยังสามารถสอบถามข้อมูล
หรือตั้งคำถามในการประชุมผู้ถือหุ้นล่วงหน้ามายังฝ่ายบริการองค์กร (Corporate Services
Division) ของบริษัทฯได้ (โทรศัพท์ 0-2716-1600 ต่อ 3800-4 หรือที่ www.itd.co.th
หรืออีเมล์ cccs@itd.co.th)

ในการประชุมผู้ถือหุ้นครั้งนี้ บริษัทฯ ได้อำนวยความสะดวกแก่ผู้ถือหุ้นในการมาร่วมประชุมผู้ถือหุ้น
โดยจัดขึ้น ณ ห้องประชุมชั้น 37 สำนักงานใหญ่ อาคารอิตัลไทยทาวเวอร์ เลขที่ 2034/132-161
ถนนเพชรบุรีตัดใหม่ แขวงบางกะปิ เขตห้วยขวาง กรุงเทพมหานคร
โดยเปิดให้ลงทะเบียนเข้าร่วมประชุม และตรวจสอบเอกสารหลักฐานต่างๆได้ล่วงหน้า 2
ชั่วโมงก่อนการประชุมจะเริ่มขึ้น นอกจากนี้บริษัทฯ
ยังเปิดโอกาสให้ผู้รับมอบฉันทะที่ได้รับมอบฉันทะจากผู้ถือหุ้นมากกว่าหนึ่งราย
สามารถส่งโทรสารหนังสือมอบฉันทะ และเอกสารประกอบมาให้บริษัทฯ
ตรวจสอบล่วงหน้าก่อนวันประชุมได้

ก่อนเริ่มการประชุมผู้ถือหุ้น
ประธานที่ประชุมได้มีการแถลงให้ผู้ถือหุ้นได้ทราบถึงวิธีการออกเสียงลงคะแนนรวมทั้งสิทธิในการแสดงความเห็นและการตั้งคำถามในแต่ละวาระการประชุม
โดยกรรมการบริษัทฯ ที่เข้าร่วมประชุมได้แก่ ร.ต.ท. ฉัตรชัย บุญยะอนันต์ (ประธานกรรมการ
และประธานกรรมการตรวจสอบ) ทำหน้าที่ประธานที่ประชุม นายเปรมชัย กรรณสูต
(ประธานบริหาร) นางนิจพร จรณะจิตต์ นายไผท ชาครบัณฑิต ดร.ไกรศร จิตธรธรรม นายธวัชชัย
สุทธิประภา นายวิลเลี่ยม ลี เซนท์กราฟ นายยุทธชัย จรณะจิตต์ และนายปีติ กรรณสูต พร้อมด้วย
นายชาติชาย ชุติมา (รองประธานบริหารฝ่ายการเงิน) นายวรวุฒิ หิรัญยไพศาลสกุล
(เลขานุการบริษัท) ที่ปรึกษาฝ่ายกฎหมาย 1 ท่าน และผู้สอบบัญชีรับอนุญาต 1 ท่าน
ได้เข้าร่วมประชุมเช่นกัน

การประชุมผู้ถือหุ้นครั้งนี้มีผู้ถือหุ้นและผู้รับมอบฉันทะ เข้าร่วมประชุม จำนวน 368 ราย ถือหุ้นรวมกัน
จำนวน 1,950,631,900 หุ้น เท่ากับร้อยละ 46.51 ของจำนวนหุ้นที่จำหน่ายได้แล้วทั้งหมด
ครบเป็นองค์ประชุมตามข้อบังคับของบริษัทฯ และในระหว่างการประชุม มีผู้ถือหุ้น และ
ผู้รับมอบฉันทะ ลงทะเบียนเพิ่มเติมอีก

ดังนั้น ผู้ถือหุ้น และ ผู้รับมอบฉันทะ ที่เข้าร่วมประชุม จึงมีจำนวนทั้งสิ้น 465 ราย
ถือหุ้นรวมกันทั้งสิ้นจำนวน 1,961,188,537 หุ้น เท่ากับร้อยละ 46.77
ของจำนวนหุ้นที่จำหน่ายได้แล้วทั้งหมด โดยแยกเป็นผู้ถือหุ้น และ ผู้รับมอบฉันทะ ดังนี้

- มีผู้ถือหุ้นมาประชุมด้วยตนเอง 224 ราย จำนวนหุ้น 1,441,394,645 หุ้น คิดเป็นร้อยละ
34.37 ของจำนวนหุ้นที่จำหน่ายได้แล้วทั้งหมด

- มีผู้รับมอบฉันทะเข้าร่วมประชุม 241 ราย จำนวนหุ้น 519,793,892 หุ้น คิดเป็นร้อยละ 12.39
ของจำนวนหุ้นที่จำหน่ายได้แล้วทั้งหมด

ทุกวาระการประชุมได้รับความเห็นชอบจากผู้ถือหุ้นด้วยเสียงรับรอง รับทราบ
และอนุมัติครบถ้วนตามที่กฎหมายกำหนด โดยมีการบันทึกคะแนนเสียง คำถาม
และความคิดเห็นต่างๆไว้ด้วย การประชุมผู้ถือหุ้นครั้งนี้ใช้เวลาประมาณ 1 ชั่วโมง 25 นาที
โดยในระหว่างการประชุมได้มีการจัดสรรเวลาให้กับผู้ถือหุ้นแสดงความคิดเห็นและสอบถามข้อสงสัย
และให้กรรมการ กรรมการตรวจสอบ หรือกรรมการบริหารได้ชี้แจงอย่างเหมาะสม ชัดเจน
และเพียงพอในทุกวาระการประชุมผู้ถือหุ้น

หลังจากการประชุมผู้ถือหุ้นเสร็จสิ้นลง บริษัทฯ ได้จัดทำรายงานการประชุมผู้ถือหุ้น
โดยมีสาระสำคัญครบถ้วน พร้อมทั้งผลการลงคะแนนเสียงในแต่ละวาระอย่างชัดเจน
และได้เผยแพร่ในเวบไซต์ของบริษัทฯ ภายใน 14 วัน หลังจากวันประชุมผู้ถือหุ้น

นอกจากนี้ ในปี พ.ศ.2553
บริษัทฯได้ให้ข้อมูลที่สำคัญและจำเป็นสำหรับผู้ถือหุ้นเกี่ยวกับการดำเนินธุรกิจอย่างชัดเจน
และทันต่อเหตุการณ์ โดยบางเรื่องแม้ว่าตามเงื่อนไขของกฎหมายจะไม่ได้บังคับให้ต้องเปิดเผย
แต่เมื่อบริษัทเห็นว่าเป็นเรื่องสำคัญและมีความจำเป็นที่ผู้ถือหุ้นควรจะได้รับรู้
จึงได้แจ้งให้ผู้ถือหุ้นทราบผ่านทางตลาดหลักทรัพย์ฯ และเว็บไซต์ของบริษัทฯ

2. การปฎิบัติต่อผู้ถือหุ้นอย่างเท่าเทียมกัน

บริษัทฯ ให้ความสำคัญกับการดำเนินการเพื่อสร้างความเท่าเทียมกันระหว่างผู้ถือหุ้นทุกกลุ่ม
ไม่ว่าจะเป็นผู้ถือหุ้นรายใหญ่ ผู้ถือหุ้นส่วนน้อย นักลงทุนสถาบัน และนักลงทุนต่างชาติ ดังนี้

บริษัทฯให้สิทธิแก่ผู้ถือหุ้นในการลงคะแนนออกเสียงในแต่ละวาระของการประชุมผู้ถือหุ้นแบบหนึ่งหุ้นต่อหนึ่งเสียง
อีกทั้งยังให้สิทธิกับผู้ถือหุ้นในการเสนอชื่อบุคคลเพื่อพิจารณาเข้ารับการแต่งตั้งเป็นกรรมการบริษัทฯ
ในการประชุมใหญ่สามัญผู้ถือหุ้น

นอกจากนี้ บริษัทฯ ยังมีมาตรการป้องกันการใช้ประโยชน์จากข้อมูลภายใน อาทิ
การจำกัดให้รับรู้ได้เฉพาะผู้บริหารระดับสูงสุดเท่าที่จะทำได้ และเปิดเผยต่อเจ้าหน้าที่ของบริษัทฯ
ตามความจำเป็นเท่าที่ควรทราบเท่านั้น โดยแจ้งให้พนักงานทราบว่าเป็นสารสนเทศที่เป็นความลับ
และมีข้อจำกัดในการนำไปใช้
รวมทั้งได้กำหนดข้อห้ามในเรื่องการซื้อหรือขายหลักทรัพย์ของบริษัทฯโดยใช้สารสนเทศดังกล่าว
หากพนักงานผู้ใดฝ่าฝืน และไม่ปฏิบัติตาม บริษัทฯ ได้กำหนดมาตรการลงโทษทางวินัย โดยเริ่มตั้งแต่
การตักเตือนด้วยวาจา การตักเตือนเป็นหนังสือ ตัดเบี้ยเลี้ยง ตัดค่าจ้าง
พักงานชั่วคราวโดยไม่ได้รับค่าจ้าง หรืออาจให้ออกจากงาน ทั้งนี้
ขึ้นอยู่กับความร้ายแรงของความผิดนั้น นอกจากนั้น
การที่กรรมการและผู้บริหารระดับสูงต้องมีหน้าที่รายงานการถือครองหลักทรัพย์
ทุกครั้งที่มีการซื้อ/ขาย/โอน ต่อ สำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) นับเป็นมาตรการสำคัญที่จะช่วยการกำกับดูแลการใช้ข้อมูลภายในได้เป็นอย่างดี

สำหรับการทำรายการเกี่ยวโยงกันนั้น บริษัทฯ
ได้ปฏิบัติตามข้อกำหนดและหลักเกณฑ์ของตลาดหลักทรัพย์แห่งประเทศไทย
และคณะกรรมการกำกับหลักทรัพย์และตลาดหลักทรัพย์ (ก.ล.ต.) คณะกรรมการกำกับตลาดทุน
อย่างเคร่งครัด รวมทั้งเปิดเผยรายการดังกล่าวไว้ในรายงานประจำปี

บริษัทฯได้กำหนดให้กรรมการอิสระ (Independent Directors)
เป็นผู้มีหน้าที่ดูแลผู้ถือหุ้นส่วนน้อย โดยผู้ถือหุ้นส่วนน้อยสามารถเสนอแนะ แสดงความคิดเห็น
หรือแจ้งข้อร้องเรียนไปยังกรรมการอิสระ ผ่านอีเมล์ของฝ่ายบริการองค์กร
ซึ่งเป็นฝ่ายที่ช่วยประสานงานกับกรรมการอิสระโดยตรง (อีเมล์ cccs@itd.co.th)
โดยกรรมการอิสระจะเป็นผู้พิจารณาดำเนินการให้เหมาะสมในแต่ละเรื่อง เช่น
หากเป็นข้อร้องเรียน กรรมการอิสระจะดำเนินการตรวจสอบข้อเท็จจริง
และหาวิธีการแก้ปัญหาที่เหมาะสม เพื่อเสนอต่อคณะกรรมการบริษัทฯ ต่อไป

3. การคำนึงถึงบทบาทของผู้มีส่วนได้เสีย

คณะกรรมการตระหนักถึงสิทธิของผู้มีส่วนได้เสียที่เกี่ยวข้อง ได้แก่ ผู้ถือหุ้น พนักงาน ลูกค้า คู่ค้า
คู่แข่งทางการค้า และสังคมส่วนรวม
อีกทั้งยังได้ให้ความสำคัญกับการติดต่อสื่อสารกับผู้มีส่วนได้เสียทุกกลุ่ม
เพื่อการแลกเปลี่ยนข้อมูลข่าวสารระหว่างกัน
ตลอดจนรับฟังความคิดเห็นและคำแนะนำเพื่อผลประโยชน์ร่วมกันอย่างยั่งยืน ทั้งนี้
คณะกรรมการบริษัทฯ ได้กำหนดนโยบายเพื่อเป็นแนวทางในการปฏิบัติไว้อย่างชัดเจนไม่ว่าจะเป็น
นโยบายการปฏิบัติต่อผู้มีส่วนได้เสีย นโยบายความปลอดภัย อาชีวอนามัย
และสภาพแวดล้อมในการทำงาน และนโยบายความรับผิดชอบต่อสังคม
ซึ่งเผยแพร่อยู่ในเว็บไซต์ของบริษัทฯ นอกจากนี้ในจริยธรรมธุรกิจ
และจรรยาบรรณพนักงานของบริษัทฯ ได้กำหนดข้อพึงปฏิบัติของผู้บริหารและพนักงานต่อผู้ถือหุ้น ลูกค้า
คู่ค้า/เจ้าหนี้ คู่แข่งทางการค้า และสังคมส่วนรวม
ซึ่งฝ่ายจัดการได้มีการติดตามและควบคุมดูแลให้มีการปฏิบัติตามนโยบายต่างๆเหล่านี้มาโดยตลอด

นอกจากนี้ในกรณีที่ผู้มีส่วนได้เสียไม่ได้รับความเป็นธรรมจากการปฏิบัติของบริษัทฯ กรรมการ
ผู้บริหาร หรือพนักงานของบริษัทฯ สามารถร้องเรียนต่อบริษัทฯ ได้โดยตรงที่ฝ่ายบริการองค์กร
โทรศัพท์ 0-2716-1600 ต่อ 3800-4 หรืออีเมล์ cccs@itd.co.th ทั้งนี้ ในปี พ.ศ.2553
ไม่ปรากฏว่ามีข้อร้องเรียนแต่ประการใด

ในปี พ.ศ.2553 บริษัทฯ ได้ดูแลและคำนึงถึงผู้มีส่วนได้เสียทุกกลุ่ม ทั้งภายในและภายนอกบริษัทฯ
ดังนี้

3.1 ผู้ถือหุ้น : บริษัทฯ ได้มุ่งมั่นที่จะดำเนินธุรกิจ เพื่อให้เกิดผลประโยชน์สูงสุดต่อผู้ถือหุ้น
มีการเปิดเผยสารสนเทศอย่างสม่ำเสมอ และครบถ้วนตามความเป็นจริง

3.2 พนักงาน : บริษัทฯ ได้ตอบแทนความทุ่มเท และความมุ่งมั่นในการทำงานของพนักงาน
ซึ่งเป็นส่วนสำคัญทำให้ผลประกอบการของบริษัทฯ ดีขึ้น
รวมทั้งการดูแลสวัสดิภาพและสวัสดิการของพนักงาน เช่น การจัดตั้งกองทุนสำรองเลี้ยงชีพ
สิทธิในการเข้ารับการรักษาพยาบาลจากสถานพยาบาลที่บริษัทฯ กำหนด
การให้ทุนการศึกษาแก่บุตรของพนักงานที่เรียนดี
การให้สวัสดิการเงินกู้ยืมสำหรับพนักงานในยามฉุกเฉินและจำเป็น
การปรับปรุงสภาพแวดล้อมในการทำงานของพนักงานและครอบครัวที่บ้านพักชั่วคราวแต่ละแห่ง

นอกจากนี้ ในปีพ.ศ.2553 บริษัทฯ ยังได้มีการจัดทำโครงการกิจกรรม 5 ส.
เพื่อสร้างสภาพแวดล้อมที่ดีในสถานที่ทำงาน มีบรรยากาศที่น่าทำงาน
สะอาดเรียบร้อยและถูกสุขลักษณะทำให้พนักงานสามารถใช้ศักยภาพของตนเองได้อย่างเต็มความสามารถ
ทำงานได้อย่างมีประสิทธิภาพ และปลอดภัย โดยให้บุคลากรทุกระดับของบริษัทฯ
ได้เข้ามีส่วนร่วมในการทำกิจกรรมดังกล่าว

บริษัทฯ ได้ให้ความสำคัญกับการพัฒนาศักยภาพของบุคลากรอย่างต่อเนื่อง
เพื่อพัฒนาให้บุคลากรมีความรู้ ความสามารถ และทักษะที่จำเป็นต่อการปฏิบัติงานให้บรรลุผลสำเร็จ
รวมถึงเรื่องความปลอดภัยในการทำงาน และ อาชีวอนามัยที่จะส่งผลต่อพนักงานทุกคน และบุคคลอื่น
โดยในปี พ.ศ.2553 บริษัทฯ ได้มีการจัดฝึกอบรมขึ้นจำนวนทั้งหมด 19 หลักสูตร
ดังปรากฏรายละเอียดในข้อที่ 6 หัวข้อนโยบายการพัฒนาพนักงาน

3.3 ลูกค้า : บริษัทฯ ยังคงสามารถรักษาคุณภาพและมาตรฐานของงานก่อสร้าง
โดยสามารถส่งมอบสินค้าและให้บริการที่มีคุณภาพ
ตรงตามความคาดหมายของลูกค้าในราคาที่เป็นธรรมและสามารถปฏิบัติตามเงื่อนไขต่างๆ
ที่มีต่อลูกค้าอย่างเคร่งครัด มีการให้ข้อมูลข่าวสารที่ถูกต้องเพียงพอและทันต่อเหตุการณ์
ตลอดจนการจัดให้มีระบบและกระบวนการที่ให้ลูกค้าร้องเรียนเกี่ยวกับคุณภาพ ปริมาณ
ความปลอดภัยของสินค้าและบริการ และเมื่อมีปัญหาหรือข้อบกพร่อง บริษัทฯเข้าไปตรวจสอบปัญหา
และดำเนินการปรับปรุงแก้ไขให้ถูกต้องและทันเวลา

3.4 คู่ค้าและเจ้าหนี้ : บริษัทฯ ได้ปฏิบัติต่อคู่ค้าและเจ้าหนี้ ให้เป็นไปตามเงื่อนไขต่างๆ
ที่ตกลงกันไว้

3.5 คู่แข่งทางการค้า : บริษัทฯ ได้เข้าร่วมแข่งขันในการประมูลโครงการก่อสร้างต่างๆ
ของภาครัฐ และเอกชนด้วยความสุจริต ใช้ความรู้ความสามารถในการแข่งขันอย่างเปิดเผย
และโปร่งใส และไม่ละเมิดความลับหรือหาทางล่วงรู้ความลับทางการค้าของคู่ค้าด้วยวิธีฉ้อฉล
ซึ่งในปีที่ผ่านมา บริษัทฯ ไม่มีข้อพิพาทใด ๆ ในเรื่องที่เกี่ยวกับคู่แข่งทางการค้า

3.6 สังคมส่วนรวม : บริษัทฯ ถือว่าระบบการจัดการด้านอาชีวอนามัย ความปลอดภัย
และสิ่งแวดล้อม เป็นเรื่องที่สำคัญอย่างยิ่งในงานก่อสร้างต่างๆ
เพื่อป้องกันการเกิดผลกระทบต่อชุมชน และสิ่งแวดล้อม โดยบริษัทฯ
กำหนดให้แต่ละหน่วยงานก่อสร้างต้องควบคุมดูแลเรื่องสิ่งแวดล้อมในสถานที่ก่อสร้างของตน เช่น
การดูแลป้องกันน้ำมันรั่วไหล ปนเปื้อนดินและแหล่งน้ำ การดูแลเรื่องการบำบัดน้ำเสีย
การดูแลเรื่องควบคุมกลิ่นเหม็นรบกวน การดูแลเรื่องความสั่นสะเทือนไม่ให้เกินค่ามาตรฐาน
การดูแลเรื่องฝุ่น การรณรงค์เรื่องการแยกขยะ และการประหยัดพลังงาน เป็นต้น

อย่างไรก็ตาม ในกรณีที่บริษัทฯ
ได้รับเรื่องร้องเรียนจากชุมชนว่าได้รับผลกระทบจากการก่อสร้างของบริษัทฯ
ผู้เกี่ยวข้องจะเข้าไปตรวจสอบเรื่องร้องเรียนดังกล่าวอย่างรวดเร็ว ว่าข้อเท็จจริงเป็นเช่นใด
มีสาเหตุมาจากการก่อสร้างของบริษัทฯ จริงหรือไม่ เพื่อดำเนินการแก้ไข
หรือชี้แจงให้ชุมชนได้เข้าใจให้เร็วที่สุด

บริษัทฯ เชื่อมั่นว่าธุรกิจที่ดีจะต้องพัฒนาควบคู่ไปกับการพัฒนาสังคมและสิ่งแวดล้อม
บริษัทฯจึงได้ดำเนินการตามหลักการของความรับผิดชอบต่อสังคม (Corporate Social
Responsibility หรือ CSR)
โดยให้การสนับสนุนกิจกรรมที่มีส่วนร่วมและสร้างสรรค์สังคมมาอย่างต่อเนื่องและสม่ำเสมอ
โดยได้จัดงบประมาณส่วนหนึ่งจากรายได้ของบริษัทฯเพื่อใช้ในการดำเนินการในด้านนี้อมาย่างต่อเนื่อง
ตลอดปี พ.ศ.2553 คือ

1) ด้านการศึกษาและเยาวชน: บริษัทได้มีการจัดตั้ง โครงการกองทุน ”นายแพทย์ ชัยยุทธ
กรรณสูต เพื่อการศึกษา” เพื่อให้การช่วยเหลือบุตร -ธิดา ของพนักงานของบริษัทฯ
ที่เรียนดีแต่ขาดแคลนทุนทรัพย์ โดยโครงการนี้ได้เริ่มมาตั้งแต่ปี พ.ศ 2549 จนถึงปัจจุบัน ซึ่งในปี
พ.ศ. 2553 ที่ผ่านมาได้มอบทุนไปทั้งสิ้น 159 ทุน (ทุนละ 3,000 บาท คิดเป็นเงิน 477,000
บาท) นอกจากนี้ บริษัท เอเซีย แปซิฟิค โปแตซ คอร์ปอเรชั่น จำกัด (APPC) ซึ่งเป็นบริษัทย่อย
ได้จัดตั้งโครงการ “เยาวชน เอพีพีซี” และได้ดำเนินการต่อเนื่องมาตั้งแต่ปี พ.ศ. 2550
เพื่อส่งเสริมและสนับสนุนการศึกษา แก่นักศึกษาสายอาชีพ สถาบันอาชีวศึกษา ในจังหวัดอุดรธานี
โดยมอบทุนการศึกษาปีละ 50 ทุน ทุนละ 5,000 บาทเป็นประจำปีทุกปีโดยไม่มีข้อผูกมัด
และคัดเลือกนักศึกษาที่มีผลการเรียนดี
เป็นผู้ที่จะได้รับทุนการศึกษาต่อเนื่องไปจนสำเร็จการศึกษาในระดับ ปวส.
โดยปัจจุบันมีนักศึกษาที่ได้รับทุนการศึกษา รวม 4 รุ่น (รุ่นที่ 1-4) ตั้งแต่ปีพ.ศ. 2550 –
พ.ศ.2553 ทั้งที่ได้รับทุนการศึกษาตั้งแต่ปีแรก และได้รับทุนการศึกษาต่อเนื่อง รวมทั้งสิ้น 153 คน

บริษัทฯ ยังได้มีการสนับสนุนกิจกรรมที่หน่วยงานต่าง ๆ ของทั้งทางภาครัฐบาล รัฐวิสาหกิจ
หรือชุมชนรวมถึงมูลนิธิต่าง ๆ อาทิ สนับสนุนการก่อสร้างโรงเรียนพระราชทาน
การสนับสนุนกิจกรรมวันเด็กของทุกปี การสนับสนุนการจัดทำการ์ด
ส.ค.ส.ของมูลนิธิประภาคารปัญญาเพื่อช่วยเหลือเด็กปัญญาอ่อน การสนับสนุนกอล์ฟการกุศลต่างๆ
การสนับสนุนโครงการเดินเทิดพระเกียรติร่วมกับมูลนิธิพระดาบส เป็นต้น

2) ด้านสิ่งแวดล้อม: บริษัทฯ ได้ดำเนินการภายใต้มาตรการลดผลกระทบ
และแก้ไขผลกระทบสิ่งแวดล้อมที่กำหนดไว้ในรายงานการประเมินผลกระทบสิ่งแวดล้อม (EIA)
อย่างเคร่งครัด มีการดูแลสิ่งแวดล้อมภายในชุมชุนใกล้เคียงหน่วยงาน เช่น มีการเก็บตัวอย่างน้ำ
เพื่อไปตรวจสภาพคุณภาพน้ำที่โครงการบ้านเอื้ออาทร ปัญญารามอินทรา
การลดปริมาณมลพิษฝุ่นละออง โดยทุกหน่วยงานต้องมีการตรวจวัดปริมาณมลพิษทางอากาศ
ปริมาณเศษวัสดุที่ฟุ้งกระจายที่เกิดจากการก่อสร้าง โดยมีผ้าใบคลุมส่วนที่กำลังก่อสร้าง
มีการตรวจวัดระดับเสียง การนำไม้แบบหรือแบบเหล็กมาหมุนเวียนใช้ใหม่ตลอด
และได้มีการนำเอาเทคโนโลยีที่มีมาตรฐาน มาช่วยควบคุมและลดปริมาณมลพิษ เช่นหน่วยงาน
J.1644 (โครงการวางท่อก๊าซธรรมชาติ นวนคร-รังสิต)
ในระหว่างการก่อสร้างได้มีการติดตั้งกำแพงกั้นเสียงเพื่อป้องกันเสียงรบกวน ใช้แผ่น Geo
textile เพื่อกรองน้ำจากการทำ Hydro Static Test ก่อนปล่อยทิ้ง
และจัดหาถาดรองรับน้ำมันเพื่อรวบรวมและนำไปกำจัด เป็นต้น

3) ด้านการพัฒนาชุมชน:
บริษัทได้มีการบริจาคเงินเพื่อสนับสนุนงบประมาณในการดำเนินการสร้างศาลาเฉลิมพระเกียรติครบ
7 รอบของพระบาทสมเด็จพระเจ้าอยู่หัว กับกระทรวงมหาดไทยเป็นเงิน 20 ล้านบาท
ร่วมสนับสนุนกับมูลนิธิป้องกันและปราบปรามยาเสพติด
ร่วมสนับสนุนอุปกรณ์เครื่องจักรเพื่อก่อสร้างและซ่อมแซมสาธารณะประโยชน์ อาทิ หน่วยงาน
J.1763 (โครงการซ่อมแซมปรับปรุงท่าเรือปากบารา (เดิม)
ให้เป็นท่าเรือท่องเที่ยวและท่าเรือเอนกประสงค์)
นอกจากนี้บริษัทฯได้สนับสนุนเครื่องจักรในการถมดินในพื้นที่น้ำท่วมขังที่วัดปากบาราและโรงเรียนบ้านปากบารา
หน่วยงาน J.1755 (โครงการก่อสร้างสะพานข้ามแม่น้ำโขง จ. นครพนม) ได้เข้าไปช่วยสนับสนุน
วัสดุคอนกรีตสำหรับเทถนนทางเดินรอบอุโบสถ และพื้นที่คอนกรีตโดยรอบ ขนาด 150 ตารางเมตร
ให้กับวัดจอมพล จังหวัดนครพนม หน่วยงาน J.1730 (โครงการหอจดหมายเหตุ พุทธทาส
อินทปัญโญ)
ได้ปรับปรุงซ่อมแซมทางเท้าบริเวณทางเดินเข้าสวนสาธารณะของการรถไฟแห่งประเทศไทย
หน่วยงาน J.1774 (โครงการก่อสร้างอาคารศูนย์การเรียนรู้มหิดล)
ให้ความช่วยเหลือในการปรับปรุงสะพานข้ามคูน้ำที่ชำรุด บริเวณข้างอาคารสิ่งแวดล้อม
ศูนย์การเรียนรู้มหิดล หน่วยงาน J.1786 (โครงการก่อสร้างโรงไฟฟ้าพลังงานแสงอาทิตย์
อำเภอโคกสำโรง จังหวัดลพบุรี) ได้ดำเนินการช่วยเหลือชุมชนในการซ่อมแซมสภาพผิวถนน
ซึ่งเป็นหลุมเป็นบ่อ และเสี่ยงต่อการเกิดอุบัติเหตุ บริเวณทางเข้าวัดมะม่วงเจ็ดต้น บ้านพุม่วง
จังหวัดลพบุรี โดยใช้งบประมาณดำเนินการประมาณ 200,000 บาท

4) ด้านการทำนุบำรุงศาสนา ประเพณี วัฒนธรรม และการให้ความช่วยเหลือผู้ประสบภัยต่างๆ:
บริษัทฯ ได้ร่วมเป็นผู้ก่อสร้าง และเป็นผู้สนับสนุนการก่อตั้ง หอจดหมายเหตุพุทธทาส อินทปัญโญ หรือ
สวนโมกข์กรุงเทพฯ โดยจัดสร้างถวายเป็นพระราชกุศลแด่พระบาทสมเด็จพระเจ้าอยู่หัว
ในมหามงคลสมัย การเฉลิมฉลองการครองสิริราชสมบัติครบ 60 ปี พุทธศักราช 2549
และการเฉลิมพระชนมพรรษา 80 พรรษา พุทธศักราช 2550 โดยเริ่มก่อสร้างเมื่อเดือนมิถุนายน
พ.ศ. 2552 ลักษณะเป็นอาคารปูน 3 ชั้น อยู่ริมสระน้ำและสวนกิจกรรมลานธรรมะ
สำหรับรองรับกิจกรรมต่าง ๆ เพื่อเรียนรู้และเข้าใจธรรม ณ สวนวชิรเบญจทัศ (สวนรถไฟ)
กรุงเทพมหานครโดยสมเด็จพระเทพรัตนราชสุดาฯ สยามบรมราชกุมารี
เสด็จพระราชดำเนินทรงเปิดหอจดหมายเหตุพุทธทาส อินทปัญโญ เมื่อวันที่ 25 มีนาคม พ.ศ. 2554

นอกจากนี้บริษัทฯร่วมกับบริษัทในเครือได้จัดให้มีการทำบุญทอดกฐิน ณ จังหวัดอุดรธานีเป็นประจำทุกปี
โดยมีพนักงานทั้งในพื้นที่จังหวัดอุดรธานีและพนักงานจากสำนักงานใหญ่ร่วมกับประชาชนในพื้นที่
หน่วยงาน J.1786 (โครงการก่อสร้างโรงไฟฟ้าพลังงานแสงอาทิตย์ อำเภอโคกสำโรง
จังหวัดลพบุรี) ได้ตั้งกองกฐินไปร่วมถวาย ณ วัดมะม่วงเจ็ดต้น เพื่อซ่อมแซมกุฏิ
และบริจาคให้กับมัสยิด ตะโละใส หน่วยงาน J.1404 (ศูนย์อุตสาหกรรมอิตาเลียนไทย
อำเภอวิหารแดง จังหวัดสระบุรี) ได้ตั้งกองกฐินถวาย ณ วัดเขาน้อย หน่วยงาน J.1794
(โครงการผันน้ำจากจังหวัดจันทบุรี เก็บกักที่จังหวัดระยอง) ได้จัดกองผ้าป่าการศึกษา
เพื่อหาเงินซ่อมแซม และทำรั้วของวัดซอยสอง และโรงเรียนวัดซอยสอง จังหวัดจันทบุรี เป็นต้น

สำหรับด้านสนับสนุนประเพณี วัฒนธรรมในปี พ.ศ.2553 นั้น หน่วยงาน J.1755
(โครงการก่อสร้างสะพานข้ามแม่น้ำโขง จ. นครพนม) ได้ร่วมสนับสนุนงานประเพณีแข่งเรือ
และงานไหลเรือไฟ จังหวัดนครพนม

นอกจากนี้ ทางบริษัทฯ ได้มีการร่วมบริจาคทรัพย์เพื่อช่วยเหลือผู้ประสบอุทกภัย
หรือภัยพิบัติทางธรรมชาติกับหน่วยงานทั้งทางรัฐบาลและเอกชนต่างๆ อาทิ
สำนักงานบรรเทาทุกข์และประชานามัยพิทักษ์ สภากาชาดไทย ซึ่งมีสิ่งของบริจาคเป็นทั้งข้าวสาร
อาหารแห้ง น้ำดื่ม เสื้อผ้า และเงินบริจาค เป็นต้น

บริษัทฯ ได้มีการติดตามความก้าวหน้า
และประเมินผลกิจกรรมเพื่อสังคมที่ได้ดำเนินการไปแล้วอย่างต่อเนื่อง
ว่าชุมชนได้รับประโยชน์มากน้อยเพียงใดจากกิจกรรมของบริษัทฯหรือมีข้อบกพร่องใดที่ต้องดำเนินการเพิ่มเติม
ทั้งนี้ก็เพื่อให้กิจกรรมดังกล่าวเกิดประโยชน์สูงสุดต่อชุมชนและสังคม

4. การเปิดเผยข้อมูลและความโปร่งใส

คณะกรรมการให้ความสำคัญต่อการเปิดเผยสารสนเทศที่มีความถูกต้อง ครบถ้วน โปร่งใส และทั่วถึง
ทั้งรายงานข้อมูลทางการเงิน ตลอดจนข้อมูลสำคัญที่มีผลกระทบต่อราคาหลักทรัพย์ของบริษัทฯ
โดยได้เผยแพร่ข้อมูลข่าวสารต่างๆ ดังกล่าวเพื่อให้นักลงทุนและผู้ที่เกี่ยวข้องได้รับทราบ
ผ่านช่องทางการเผยแพร่ข้อมูลต่างๆของตลาดหลักทรัพย์แห่งประเทศไทย

ในปี พ.ศ. 2553 บริษัทฯมีการจัดประชุมนักวิเคราะห์ (Analyst Meeting) เมื่อวันศุกร์ที่ 19
พฤศจิกายน พ.ศ. 2553 ณ ห้องประชุมชั้น 37 สำนักงานใหญ่ของบริษัทฯ
โดยมีนักวิเคราะห์เข้าร่วมประชุม 63 ท่าน
เพื่อชี้แจงข้อมูลและตอบข้อซักถามแก่นักวิเคราะห์เกี่ยวกับความคืบหน้าของการดำเนินงานและการลงทุนที่สำคัญของบริษัทฯ

นอกจากนี้ บริษัทฯ มีการจัดแถลงข่าวแก่สื่อมวลชน (Press Conference)
เพื่อชี้แจงข้อมูลสำคัญของบริษัทฯ 1 ครั้ง และเผยแพร่ข่าวประชาสัมพันธ์ (Press Release)
เป็นประจำทุกครั้งที่มีกิจกรรมการลงทุนหรือกิจกรรมทางธุรกิจที่สำคัญๆ
อีกทั้งยังได้มีการเผยแพร่ข้อมูลให้กับนักลงทุนผ่านเว็บไซต์ของบริษัทฯในหัวข้อ “ข่าวประชาสัมพันธ์”
ซึ่งได้ปรับปรุงข้อมูลให้เป็นปัจจุบันอยู่เสมอ

นอกจากนี้ ในรายงานประจำปีของบริษัทฯ จะมีข้อมูลผลการปฏิบัติตามนโยบายการกำกับดูแลกิจการ
รายงานความรับผิดชอบของคณะกรรมการต่อรายงานทางการเงิน
บทบาทหน้าที่ของคณะกรรมการและคณะกรรมการชุดย่อย
จำนวนครั้งของการเข้าร่วมประชุมของกรรมการแต่ละท่าน
รวมทั้งค่าตอบแทนของกรรมการและผู้บริหารระดับสูง และข้อมูลโครงสร้างผู้ถือหุ้นของบริษัทฯ
ที่ทำให้นักลงทุนทราบถึงอำนาจในการควบคุมของบริษัทฯ
อีกทั้งในส่วนของข้อมูลที่เกี่ยวกับฐานะการเงินและผลการดำเนินงาน
ลักษณะการประกอบธุรกิจและการแข่งขัน รวมทั้งความเสี่ยงของบริษัทฯนั้น
ได้มีการวิเคราะห์ไว้อย่างชัดเจน

ฝ่ายบริการองค์กร (Corporate Services Division) ของบริษัทฯ
ซึ่งรับผิดชอบงานด้านนักลงทุนสัมพันธ์โดยตรง ได้มุ่งมั่นที่จะให้บริการข้อมูล
และข่าวสารกิจกรรมต่างๆ ของบริษัทฯ แก่นักลงทุน ผู้ถือหุ้น นักวิเคราะห์ และประชาชนทั่วไป
อย่างเต็มความสามารถ และปฏิบัติตามหลักเกณฑ์ ระเบียบ ข้อบังคับ
ของพระราชบัญญัติบริษัทมหาชนจํากัด (พ.ศ.2535)
คณะกรรมการกํากับหลักทรัพยและตลาดหลักทรัพย คณะกรรมการกำกับตลาดทุน
และตลาดหลักทรัพย์แห่งประเทศไทยอย่างครบถวน

ทั้งนี้ผู้ลงทุนสามารถติดต่อหน่วยงานดังกล่าวได้ที่โทรศัพท์ 0-2716-1600 ต่อ 3800-4 หรือที่
www.itd.co.th หรืออีเมล์ cccs@itd.co.th

5. ความรับผิดชอบของคณะกรรมการ

5.1. โครงสร้างของคณะกรรมการ

คณะกรรมการบริษัทฯ ประกอบด้วยกรรมการที่มีความรู้ และประสบการณ์หลากหลายสาขาจำนวน 9
ท่าน ประกอบด้วย

  - กรรมการที่เป็นผู้บริหาร 4 ท่าน (44.4%)

  - กรรมการที่ไม่ได้เป็นผู้บริหาร 2 ท่าน (22.2%)

  - กรรมการอิสระ 3 ท่าน (33.3%)

คณะกรรมการบริษัทฯ ทุกคนมีความเป็นอิสระในการแสดงความคิดเห็นต่อการดำเนินงานของบริษัทฯ
ภายใต้นโยบายที่กำหนดไว้ในแต่ละปี โดยไม่ได้ถูกครอบงำหรือถูกจำกัดบทบาท
และยังได้ทำหน้าที่ดูแลผลประโยชน์ของบริษัทฯ ผู้ถือหุ้นทุกราย และผู้มีส่วนได้เสียอื่นเป็นอย่างดี

นอกจากนี้ บริษัทฯยังมีกรรมการอิสระ 3 ท่าน หรือคิดเป็น 1 ใน 3 ของจำนวนกรรมการทั้งหมด
และทั้ง 3 ท่านยังดำรงตำแหน่งเป็นกรรมการตรวจสอบ อีกทั้งประธานกรรมการตรวจสอบ
ยังดำรงตำแหน่งเป็นประธานกรรมการด้วย จึงยิ่งทำให้มั่นใจได้วา
โครงสร้างของคณะกรรมการบริษัทฯมีการถ่วงดุลกันอยางเหมาะสม

ทั้งนี้การกำหนดจำนวน โครงสร้าง คุณสมบัติ
และขอบเขตอำนาจหน้าที่ของกรรมการอิสระของบริษัทฯนั้น
ได้ยึดถือตามหลักเกณฑ์ของคณะกรรมการกำกับหลักทรัพย์และตลาดหลักทรัพย์
คณะกรรมการกำกับตลาดทุน และตลาดหลักทรัพย์แห่งประเทศไทย

นอกจากนี้ เพื่อให้เกิดการถ่วงดุล และการสอบทานการบริหารงาน ประธานกรรมการของบริษัทฯ
จึงเป็นกรรมการอิสระ และไม่ได้เป็นกรรมการบริหาร
อีกทั้งยังไม่ได้เป็นบุคคลเดียวกันกับประธานบริหารด้วย โดยบริษัทฯ ได้กำหนดบทบาท อำนาจ
และหน้าที่ความรับผิดชอบ ที่แยกชัดเจนระหว่างประธานกรรมการ และ ประธานบริหาร ดังนี้

ประธานกรรมการ ทำหน้าที่เป็นผู้นำของคณะกรรมการบริษัทฯ
และเป็นประธานการประชุมคณะกรรมการบริษัทฯ และการประชุมผู้ถือหุ้น

ประธานบริหาร ทำหน้าที่เป็นผู้นำของคณะกรรมการบริหารของบริษัทฯ
และรับผิดชอบต่อคณะกรรมการบริษัทฯ ในการบริหารจัดการเพื่อให้บรรลุวัตถุประสงค์ตามแผนงาน
หรือเป้าหมายที่วางไว้

อนึ่ง จากมติที่ประชุมคณะกรรมการ ครั้งที่ 5/6/2551 เมื่อวันที่ 9 มิถุนายน พ.ศ. 2551
คณะกรรมการบริษัทฯ ได้มีการแต่งตั้ง นายวรวุฒิ หิรัญยไพศาลสกุล เป็นเลขานุการบริษัท ตาม
พ.ร.บ.หลักทรัพย์และตลาดหลักทรัพย์ ฉบับที่ 4 (พ.ศ.2551)
เพื่อรับผิดชอบการจัดประชุมคณะกรรมการบริษัทและการประชุมผู้ถือหุ้น
รวมถึงช่วยดูแลให้มีการปฏิบัติตามมติดังกล่าว ดูแลและให้คำแนะนำแก่คณะกรรมการบริษัทฯ
เกี่ยวกับกฎเกณฑ์ต่าง ๆ ที่ต้องปฏิบัติ การจัดทำและเก็บรักษาทะเบียนกรรมการ
หนังสือนัดประชุมคณะกรรมการ รายงานการประชุมคณะกรรมการ รายงานประจำปีของบริษัทฯ
หนังสือบอกกล่าวประชุมผู้ถือหุ้น และรายงานการประชุมผู้ถือหุ้น
รายงานการมีส่วนได้เสียที่รายงานโดยกรรมการหรือผู้บริหาร และดำเนินการอื่นๆ
ตามที่คณะกรรมการกำกับตลาดทุนประกาศกำหนด

5.2. คณะกรรมการชุดย่อย

คณะกรรมการตรวจสอบ

คณะกรรมการบริษัทฯ ได้แต่งตั้งคณะกรรมการตรวจสอบ เพื่อช่วยในการกำกับดูแลกิจการของบริษัทฯ
และสอบทานความเพียงพอของระบบการควบคุมภายใน ซึ่งปัจจุบันประกอบด้วยกรรมการ 3 ท่าน
ซึ่งล้วนเป็นกรรมการอิสระ และมีผู้จัดการฝ่ายตรวจสอบภายใน
ทำหน้าที่เป็นเลขานุการคณะกรรมการตรวจสอบ

คณะกรรมการตรวจสอบจะมีการประชุมสม่ำเสมอ โดยในปีพ.ศ. 2553 มีการประชุมทั้งสิ้น 4 ครั้ง
มีการส่งเอกสารระเบียบวาระการประชุม
ให้คณะกรรมการตรวจสอบได้ศึกษาเป็นการล่วงหน้าก่อนการประชุมไม่น้อยกว่า 7 วัน
และกรรมการได้เข้าร่วมประชุม โดยใช้เวลาประชุมครั้งละประมาณ 2-3 ชั่วโมง
ทั้งนี้คณะกรรมการตรวจสอบได้รายงานผลการปฏิบัติงานประจำปีไว้ในรายงานประจำปีของบริษัทฯ
แล้ว

คณะกรรมการบริหารความเสี่ยง

ในปี พ.ศ. 2553 ที่ประชุมคณะกรรมการบริษัทฯ ครั้งที่ 1/9/2553 เมื่อวันที่ 2 กันยายน พ.ศ.
2553 ได้มีมติแต่งตั้งคณะกรรมการบริหารความเสี่ยง (Risk Management Committee) โดย
ดร.ไกรศร จิตธรธรรม กรรมการอิสระ ทำหน้าที่เป็นประธานกรรมการบริหารความเสี่ยง
เพื่อพิจารณากลั่นกรองนโยบาย และแนวทางการบริหารความเสี่ยงโดยรวมของบริษัทฯ
ซึ่งครอบคลุมถึงความเสี่ยงประเภทต่างๆที่สำคัญ เช่น ความเสี่ยงด้านการเงิน
ความเสี่ยงด้านการลงทุน ความเสี่ยงด้านการปฏิบัติงาน
และความเสี่ยงที่มีผลกระทบต่อชื่อเสียงของกิจการ เป็นต้น
โดยคณะกรรมการบริหารความเสี่ยงจะช่วยพิจารณาความเสี่ยงอย่างเป็นระบบ
เพื่อเป็นข้อมูลสนับสนุนในการตัดสินใจของคณะกรรมการบริษัทฯ หรือฝ่ายบริหาร
โดยเฉพาะอย่างยิ่งโครงการลงทุนใหม่ๆ
ที่มีขนาดงานหรือเงินลงทุนอันมีนัยสำคัญต่องบการเงินของบริษัทฯ และคณะกรรมการบริษัทฯ
มีความเห็นว่าโครงการนั้นๆ อาจมีประเด็นความเสี่ยงในการพัฒนาหรือร่วมทุนโครงการ
ซึ่งในการประชุมของคณะกรรมการบริหารความเสี่ยง ครั้งที่ 1/2553 วันที่ 2 กันยายน พ.ศ.
2553 ครั้งที่ 2/2553 วันที่ 21 ตุลาคม พ.ศ. 2553 และครั้งที่ 1/2554 วันที่ 12 มกราคม
พ.ศ. 2554
คณะกรรมการบริหารความเสี่ยงได้มีการพิจารณากลั่นกรองและให้ความเห็นต่อโครงการลงทุนใหม่ๆ
ของบริษัทฯ ไปแล้ว 6 โครงการ

สำหรับคณะอนุกรรมการกำหนดค่าตอบแทนและคณะอนุกรรมการสรรหานั้น บริษัทฯ
ยังไม่ได้มีการจัดตั้ง โดยคณะกรรมการบริษัทฯ จะเป็นผู้ทำหน้าที่ดังกล่าวแทน

อย่างไรก็ตาม ในการกำหนดค่าตอบแทนคณะกรรมการและผู้บริหาร
คณะกรรมการบริษัทฯจะใช้การเทียบเคียงกับข้อมูลของค่าตอบแทนในอุตสาหกรรมเดียวกัน
และพิจารณาร่วมกับผลประกอบการของบริษัทฯ
แล้วนำเสนอต่อที่ประชุมผู้ถือหุ้นเพื่อพิจารณาอนุมัติในขั้นสุดท้าย
ดังนั้นการพิจารณาคาตอบแทนของบริษัทฯ จึงถือว่ามีความโปรงใส

สำหรับวิธีการคัดเลือกบุคคลที่จะแต่งตั้งเป็นกรรมการนั้น
แม้ว่าบริษัทฯจะไม่มีการจัดตั้งคณะกรรมการสรรหา(Nominating Committee) อย่างเป็นทางการ
แต่ในทางปฏิบัติแล้วทุกครั้งที่ กรรมการดำรงตำแหน่งครบวาระ
หรือมีเหตุจำเป็นที่จะต้องแต่งตั้งกรรมการเพิ่ม บริษัทฯ โดยคณะกรรมการที่ดำรงตำแหน่งในปัจจุบัน
จะมีการปรึกษาหารือร่วมกันเพื่อกำหนดตัวบุคคลที่มีความเหมาะสม ทั้งด้านประสบการณ์
ความรู้ความสามารถ ที่จะเป็นประโยชน์ต่อ บริษัทฯ เข้ามาเป็นกรรมการ
โดยไม่มีลักษณะต้องห้ามตามประกาศของ คณะกรรมการกำกับหลักทรัพย์และตลาดหลักทรัพย์ ที่
กจ.5/2548 ว่าด้วยเรื่องข้อกำหนดเกี่ยวกับผู้บริหารของบริษัทที่ออกหลักทรัพย์
และให้เป็นไปตามมาตรา 68 แห่งพระราชบัญญัติบริษัทมหาชน จำกัด พ.ศ.2535
พร้อมทั้งคุณสมบัติในด้านต่างๆ โดยพิจารณาถึงความเหมาะสม ด้านคุณวุฒิ ประสบการณ์
และความเชี่ยวชาญจากหลายวิชาชีพ รวมถึงผลการปฏิบัติงานในฐานะกรรมการบริษัทฯ
ในช่วงที่ผ่านมา

นอกจากนั้นในระหว่างวันที่ 8 ธันวาคม พ.ศ.2553 ถึง 1 กุมภาพันธ์ พ.ศ. 2554 บริษัทฯ
ได้เปิดโอกาสให้ผู้ถือหุ้นมีสิทธิเสนอชื่อบุคคลเพื่อพิจารณาเข้ารับการแต่งตั้งเป็นกรรมการบริษัทฯ
ในการประชุมใหญ่สามัญผู้ถือหุ้นประจำปี 2554 โดยกำหนดว่า ผู้ถือหุ้นที่มีสิทธิเสนอเรื่อง ได้แก่
ผู้ถือหุ้นรายเดียวหรือหลายรายที่ถือหุ้นนับรวมกันได้
ไม่น้อยกว่าร้อยละห้าของจํานวนหุ้นที่มีสิทธิออกเสียงทั้งหมดของบริษัทฯ โดยคณะกรรมการบริษัทฯ
จะเป็นผู้พิจารณาความเหมาะสม โดยนำเสนอ และขออนุมัติจากที่ประชุมคณะกรรมการบริษัทฯ ต่อไป

ภายหลังจากได้รับมติจากที่ประชุมคณะกรรมการบริษัทฯ แล้ว บริษัทฯ
จะเสนอชื่อเพื่อขออนุมัติจากที่ประชุมผู้ถือหุ้น
ทั้งนี้มติที่ประชุมผู้ถือหุ้นให้นับคะแนนเสียงข้างมากของผู้ถือหุ้นซึ่งมาประชุม
และมีสิทธิออกเสียงลงคะแนน

5.3 การกำหนดนโยบายการกำกับดูแลกิจการที่ดี

คณะกรรมการบริษัทฯ ได้เล็งเห็นความสำคัญของการพัฒนาการกำกับดูแลกิจการที่ดี
ว่าเป็นปัจจัยสำคัญที่ช่วยเพิ่มคุณค่าของกิจการ และเพิ่มประสิทธิภาพในการจัดการองค์กร
ซึ่งจะส่งผลถึงความเชื่อมั่นของผู้ถือหุ้น นักลงทุน และผู้ที่เกี่ยวข้อง ที่ประชุมคณะกรรมการ
จึงได้มีมติให้ประกาศใช้ “บรรษัทภิบาลอิตาเลียนไทย” ตั้งแต่ปี พ.ศ. 2547
ซึ่งเป็นการรวบรวมปรัชญา นโยบาย หลักการปฏิบัติ
เกี่ยวกับการกำกับดูแลกิจการของบริษัทฯให้เป็นหมวดหมู่
เพื่อเป็นแนวทางให้ผู้ที่เกี่ยวข้องได้ยึดเป็นหลักในการปฏิบัติ
พร้อมทั้งรายงานความคืบหน้าของการกำกับดูแลกิจการของบริษัทฯ เพื่อนำไปสู่การประเมินผล
และพัฒนาระบบการกำกับดูแลกิจการของบริษัทฯ ต่อไป

นอกจากนี้ในแต่ละปี คณะกรรมการบริษัทฯ
จะมีการทบทวนนโยบายดังกล่าวอย่างต่อเนื่องเพื่อให้มีความทันสมัย เหมาะสมกับสถานการณ์
โดยในปีพ.ศ.2553 นั้น คณะกรรมการได้พิจารณาแล้วเห็นว่านโยบายบรรษัทภิบาล

อิตาเลียนไทย ฉบับแก้ไขเพิ่มเติมปี พ.ศ. 2551 นั้นยังมีความเหมาะสม
จึงยังไม่มีความจำเป็นที่จะต้องแก้ไขเพิ่มเติมแต่ประการใด

5.4 การส่งเสริมจรรยาบรรณธุรกิจ

ที่ประชุมคณะกรรมการบริษัทฯได้กำหนดจริยธรรมธุรกิจ
และจรรยาบรรณพนักงานอย่างเป็นลายลักษณ์อักษร เพื่อให้คณะกรรมการ ฝ่ายจัดการและพนักงาน
ยึดถือเป็นแนวทางในการปฏิบัติหน้าที่ตามภารกิจของบริษัทฯ ด้วยความซื่อสัตย์สุจริต และเที่ยงธรรม
รวมทั้งการปฏิบัติต่อบริษัทฯ และผู้มีส่วนได้ส่วนเสียทุกกลุ่ม โดยได้ประกาศลงในระบบ Intranet
และเว็บไซต์ของบริษัทฯ เพื่อให้ผู้บริหารและพนักงาน ทุกคนรับทราบ และปฏิบัติตามโดยทั่วกัน

บริษัทฯ ยังไดกำหนดใหพนักงานที่เข้าทำงานใหม่ทุกคนต้องเข้าอบรม เพื่อรับทราบจริยธรรมธุรกิจ
และจรรยาบรรณพนักงาน ตลอดจนระเบียบกฎเกณฑ์ วินัยของพนักงานบริษัทฯ
และมาตรการลงโทษในกรณีที่ทำผิดระเบียบวินัยดังกล่าวในวันปฐมนิเทศพนักงานใหม่
พร้อมทั้งกำหนดให้ผูบังคับบัญชาทุกระดับชั้นมีหนาที่สงเสริมใหผูใตบังคับบัญชาปฏิบัติตามจรรยาบรรณที่กําหนด
และประพฤติตนเปนแบบอยางที่ดี ส่วนในกรณีที่พบเห็นการปฏิบัติที่อาจขัดต่อจรรยาบรรณ
จะมีการรายงานต่อผู้บังคับบัญชา หรือฝ่ายบุคคลฯ หรือฝ่ายตรวจสอบภายใน แล้วแต่กรณี

5.5 การพิจารณาเรื่องความขัดแย้งของผลประโยชน์

คณะกรรมการบริษัทฯไดกำหนดนโยบายเกี่ยวกับความขัดแย้งทางผลประโยชน์
และแนวทางปฏิบัติในการเก็บรักษาและป้องกันการใช้ข้อมูลภายในไว้เปนลายลักษณ์อักษร
โดยรวบรวมไว้ใน “บรรษัทภิบาลอิตาเลียนไทย” ซึ่งเผยแพร่ในระบบ Intranet
และเว็บไซต์ของบริษัทฯ เพื่อเป็นแนวทางในการปองกันความขัดแยงทางผลประโยชน
และดูแลไมใหผูบริหารรวมทั้งผู้ที่เกี่ยวของนําขอมูลภายในของบริษัทฯ
ไปใชเพื่อประโยชนสวนตน

คณะกรรมการบริษัทฯ ได้รับทราบถึงข้อมูลที่เป็นรายการที่เกี่ยวโยงกัน
และได้พิจารณาความเหมาะสมอย่างรอบคอบทุกครั้ง รวมทั้งมีการปฏิบัติตามหลักเกณฑ์ของ
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) คณะกรรมการกำกับตลาดทุน
และตลาดหลักทรัพย์แห่งประเทศไทย โดยราคาและเงื่อนไขเสมือนทำรายการกับบุคคลภายนอก
และได้เปิดเผยรายละเอียดมูลค่ารายการ คู่สัญญา เหตุผล/ความจำเป็น ไว้ในรายงานประจำปี
และแบบแสดงรายการข้อมูลประจำปี (56-1) แล้ว

5.6 การควบคุมภายใน

บริษัทฯ ได้จัดให้มีการควบคุมภายในที่มีประสิทธิภาพ และเหมาะสมกับลักษณะของงาน
หรือสภาพแวดล้อมของกิจกรรมนั้น ซึ่งได้ดำเนินการควบคู่กับการตรวจสอบภายใน
และการจัดระบบการควบคุมภายในของบริษัทฯ ได้ยึดถือตามมาตรฐานสากล โดยมีองค์ประกอบ 5
ประการ ดังนี้ คือ

  1) สภาพแวดล้อมของการควบคุม (Control Environment)

-   การกำหนดนโยบาย เป้าหมาย และทิศทางการดำเนินธุรกิจของบริษัทฯ
    ไว้อย่างชัดเจนตลอดจนการกำกับดูแลกิจการให้เป็นไปตามเป้าหมายที่วางไว้

-   การจัดทำข้อพึงปฏิบัติที่เกี่ยวกับจริยธรรมทางธุรกิจ และจรรยาบรรณของพนักงาน
    เพื่อให้กรรมการ ผู้บริหาร และพนักงานในทุกระดับชั้น ได้นำไปประพฤติปฏิบัติให้ถูกต้อง
    และเหมาะสม บริษัทฯ จะใช้การประชาสัมพันธ์ในองค์กร เพื่อให้ได้รับทราบว่า
    การปฏิบัติหน้าที่ด้วยความซื่อสัตย์ และมีจรรยาบรรณ เป็นสิ่งสำคัญอย่างยิ่ง

-   การจัดโครงสร้างขององค์กร ได้แบ่งสายการบังคับบัญชา
    ตลอดจนการแบ่งแยกหน้าที่ความรับผิดชอบในงานไว้อย่างชัดเจน
    และปัจจุบันธุรกิจก่อสร้างได้ขยายตัวอย่างรวดเร็ว
    บริษัทฯจำเป็นต้องปรับตัวให้เข้ากับสถานการณ์ โดยได้แต่งตั้งผู้ช่วย Supervisory
    Director ขึ้นเพื่อให้การกำกับดูแลโครงการต่างๆ เป็นไปอย่างทั่วถึง
    และมีประสิทธิภาพยิ่งขึ้น

-   การจัดทำคำบรรยายลักษณะงาน ( Job Description ) และคู่มือปฏิบัติงาน ( Work
    Manual ) ไว้อย่างชัดเจน เพื่อใช้เป็นเครื่องมือในการปฏิบัติงาน
    และป้องกันไม่ให้เกิดความซ้ำซ้อน หรือละเว้นในการปฏิบัติงานอย่างหนึ่งอย่างใด

-   การจัดฝึกอบรมตามแผนพัฒนาบุคลากรประจำปี ตามนโยบายของบริษัทฯ
    เพื่อพัฒนาบุคลากรให้มีความรู้ ทักษะที่สำคัญและจำเป็นเหมาะสมกับงานที่รับผิดชอบ
    และเพื่อเสริมสร้าง พัฒนาศักยภาพของบุคลากรให้มีความรู้
    ความเข้าใจในงานก่อสร้างและสามารถนำไปปรับใช้ในการทำงานให้มีประสิทธิภาพเพิ่มมากขึ้น

-   การจัดให้มีคณะกรรมการตรวจสอบ มีหน้าที่และความรับผิดชอบในการกำกับดูแลกิจการ
    และปฏิบัติหน้าที่ให้เป็นไปตามที่คณะกรรมการบริษัทฯ ได้มอบหมาย

-   การจัดให้มีฝ่ายตรวจสอบภายใน โดยบริษัทฯ
    เห็นว่าการตรวจสอบภายในเป็นกลไกสำคัญในการผลักดันให้การควบคุมภายในมีประสิทธิภาพ
    และหน่วยงานที่ถูกตรวจสอบจะได้ตระหนัก และเพิ่มความระมัดระวังในการปฏิบัติงานให้ดียิ่งขึ้น

  2) การบริหารความเสี่ยง (Risk Management)

-   บริษัทฯ ได้ประเมินความเสี่ยงที่อาจเกิดขึ้นจากปัจจัยภายใน และปัจจัยภายนอก
    เพื่อให้เกิดความมั่นใจอย่างสมเหตุสมผลว่าความเสียหาย หรือ ความผิดพลาดจะไม่เกิดขึ้น
    หรือหากเกิดขึ้นจะต้องอยู่ในระดับที่ยอมรับได้ โดยต้องประเมินความเสี่ยงอย่างต่อเนื่อง
    และสม่ำเสมอ

  3) กิจกรรมการควบคุม ( Control Activities)

-   บริษัทฯ กำหนดนโยบาย แผนงาน งบประมาณ และขั้นตอนในการปฏิบัติงาน
    ตลอดจนการควบคุมงานให้บรรลุวัตถุประสงค์ขององค์กร โดยต้องได้รับการตอบสนอง
    และปฏิบัติตามจากผู้บริหาร และพนักงานในทุกระดับอย่างถูกต้อง และบริษัทฯ
    ต้องปฏิบัติตามกฎหมายระเบียบข้อบังคับ หรือ คำสั่ง ในสาระสำคัญ
    รวมทั้งปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย ประกาศของคณะกรรมการกำกับตลาดทุน
    พระราชบัญญัติบริษัทมหาชน กฎหมายแรงงาน กฎหมายเกี่ยวกับงานก่อสร้าง

  4) ข้อมูลสารสนเทศ และการสื่อสาร ( Information and Communication)

-   บริษัทฯ จัดให้มีข้อมูลข่าวสารที่จำเป็น
    และทันต่อสถานการณ์ต่อการปฏิบัติงานของบุคลากรในส่วนของผู้บริหาร และพนักงานในทุกระดับ
    โดยเฉพาะข้อมูลในทางบัญชี และการเงิน ได้ดำเนินการผ่านระบบ SAP
    ซึ่งเชื่อมต่อระหว่างหน่วยงาน กับสำนักงานใหญ่

-   การสื่อสารระหว่างผู้บริหาร และผู้ปฏิบัติงาน หรือ ระหว่างหน่วยงานด้วยกัน
    เพื่อให้เกิดความเข้าใจ และรวดเร็วในการปฏิบัติงาน โดยผ่านช่องทาง Electronic Mail
    และ Intranet

-   ฝ่ายบริการองค์กร ( Corporate Services Division) ของบริษัทฯ
    เป็นผู้รับผิดชอบงานด้าน นักลงทุนสัมพันธ์ ( Investor Relations ) เป็นผู้ให้ข้อมูลทั่วไป
    ข้อมูลทางการเงิน และข้อมูลที่เกี่ยวข้องกับผลกระทบต่อราคาหลักทรัพย์ของบริษัทฯ แก่นักลงทุน
    หรือ สาธารณะชนทั่วไป

  5) การติดตาม และประเมินผล (Monitoring)

-   ฝ่ายตรวจสอบภายในของบริษัทฯ เป็นผู้ตรวจสอบการปฏิบัติงาน
    การประเมินผลการควบคุมภายใน
    และรายงานผลการตรวจสอบต่อฝ่ายบริหารและคณะกรรมการตรวจสอบของบริษัทฯ หากขั้นตอน
    หรือ การควบคุมใดที่เป็นจุดอ่อน ฝ่ายบริหารจะเป็นผู้พิจารณา กำหนดมาตรการควบคุม
    เพื่อแก้ไขปัญหานั้นอย่างเป็นระบบ และต่อเนื่อง
    ซึ่งคณะกรรมการบริษัทฯมีความเห็นว่าระบบการควบคุมภายในของบริษัทฯ
    และการติดตามควบคุมดูแลการดำเนินงานของบริษัทย่อย มีความเหมาะสมและรัดกุมเพียงพอ
    สามารถป้องกันทรัพย์สินของบริษัทฯ และบริษัทย่อยจากการที่กรรมการและผู้บริหารนำไปใช้
    โดยไม่เป็นไปตามข้อกำหนดของตลาดหลักทรัพย์ฯ หรือกฎหมาย
    ซึ่งอาจมีความขัดแย้งทางด้านผลประโยชน์ได้

-   หน่วยงานที่ถูกตรวจสอบ ได้รับคำแนะนำ ให้แก้ไขการปฏิบัติงาน หรือ ต้องเพิ่มมาตรการ
    การควบคุมให้รัดกุมยิ่งขึ้น ฝ่ายตรวจสอบภายใน จะเป็นผู้ติดตาม และประเมินผล
    ตลอดจนรายงานผลให้ฝ่ายบริหาร และคณะกรรมการตรวจสอบของบริษัทฯ
    ได้รับทราบอย่างสม่ำเสมอ ซึ่งคณะกรรมการบริษัทฯ และคณะกรรมการตรวจสอบ
    มีความเห็นตรงกันว่าระบบการควบคุมภายในของบริษัทฯ มีความเหมาะสมและรัดกุมเพียงพอ

-   ผู้สอบบัญชีรับอนุญาตเห็นว่าระบบการควบคุมภายในของบริษัทฯ มีความเหมาะสม รัดกุมเพียงพอ
    และไม่พบข้อบกพร่องใดที่มีผลกระทบอย่างเป็นสาระสำคัญต่อบริษัทฯ

5.7 การประชุมคณะกรรมการ

คณะกรรมการบริษัทฯ กำหนดให้มีการประชุมอย่างสม่ำเสมอ ทุกๆ 3 เดือน
โดยมีวาระการประชุมที่สำคัญแบ่งเป็นวาระอย่างชัดเจน เกี่ยวกับเรื่องเพื่อทราบ รับรอง
และเรื่องเพื่ออนุมัติ บริษัทฯ ได้จัดส่งหนังสือเชิญประชุมพร้อมระเบียบวาระการประชุม
และเอกสารประกอบการประชุม ไปยังกรรมการล่วงหน้าอย่างน้อย 7 วันก่อนวันประชุม
เพื่อให้กรรมการบริษัทฯ มีเวลาในการพิจารณาศึกษาวาระการประชุม
และเอกสารประกอบการประชุม สำหรับระยะเวลาในการประชุมแต่ละครั้ง จะใช้เวลาประมาณ
2-3 ชั่วโมง โดยประธานที่ประชุมได้ทำหน้าที่จัดสรรเวลาอย่างเพียงพอ
เพื่อให้ฝ่ายบริหารนำเสนอเอกสารหรือข้อมูล รวมทั้งอภิปรายในประเด็นสำคัญ
และให้คณะกรรมการบริษัทฯแสดงความคิดเห็นอย่างอิสระ โดยคำนึงถึงผลประโยชน์ของผู้ถือหุ้น
และผู้มีส่วนเกี่ยวข้องอย่างเป็นธรรม

บริษัทฯได้ทำการจดบันทึกรายละเอียดของการประชุมเป็นลายลักษณ์อักษร จัดทำรายงานการประชุม
และจัดเก็บรายงานการประชุมที่ผ่านการตรวจสอบจากผู้บริหาร และกรรมการ
พร้อมกับการลงนามของประธานที่ประชุมอย่างเรียบร้อย ซึ่งผู้เกี่ยวข้องสามารถตรวจสอบได้

สำหรับในปี พ.ศ.2553 บริษัทฯ ได้มีการจัดประชุมคณะกรรมการทั้งหมด 4 ครั้ง
โดยการเข้าร่วมประชุมของกรรมการแต่ละท่านสรุปได้ดังนี้

  ---------------------------------- ------------------------------------
  ชื่อคณะกรรมการ                       การเข้าร่วมประชุม/การประชุมทั้งหมด (ครั้ง)

  1. ร.ต.ท. ฉัตรชัย บุญยะอนันต์           4/4

  2. นายเปรมชัย กรรณสูต                4/4

  3. นางนิจพร จรณะจิตต์                 4/4

  4. ดร. ไกรศร จิตธรธรรม              4/4

  5. นายวิลเลี่ยม ลี เซนท์กราฟ            4/4

  6. นายไผท ชาครบัณฑิต                 4/4

  7. นายธวัชชัย สุทธิประภา               4/4

  8. นายยุทธชัย จรณะจิตต์                4/4

  9. นายปีติ กรรณสูต                    4/4
  ---------------------------------- ------------------------------------

5.8 การประเมินผลตนเองของคณะกรรมการ

ในปี พ.ศ. 2553 นี้ คณะกรรมการได้มีการประเมินผลตนเองดังเช่นปีที่ผ่านมา
โดยเป็นการแสดงความเห็นต่อการปฏิบัติงานของคณะกรรมกรรมทั้งคณะว่า
ได้กำหนด/ปฏิบัติ/ดำเนินการในเรื่องต่างๆ ได้เหมาะสมมากน้อยเพียงใด
ซึ่งการประเมินผลดังกล่าวเป็นประโยชน์อย่างมากต่อการทำงานของคณะกรรมการบริษัทฯ

5.9 ค่าตอบแทนกรรมการ และผู้บริหาร

ในการกำหนดค่าตอบแทนคณะกรรมการและผู้บริหาร บริษัทฯ ได้กำหนดนโยบาย
และกระบวนการที่ชัดเจนและโปร่งใส ดังนี้

  5.9.1 ค่าตอบแทนกรรมการ

บริษัทฯ ได้กำหนดค่าตอบแทนของกรรมการ ให้อยู่ในระดับเดียวกับอุตสาหกรรมประเภทเดียวกัน
และสูงเพียงพอที่จะดูแลรักษากรรมการที่มีคุณสมบัติตามที่บริษัทฯต้องการ
สำหรับกรรมการที่ได้รับมอบหมายให้เป็นกรรมการตรวจสอบและกรรมการบริหารความเสี่ยงด้วยนั้น
จะได้รับค่าตอบแทนเพิ่มตามปริมาณงานที่เพิ่มขึ้น หลังจากที่กำหนดค่าตอบแทนกรรมการ
กรรมการตรวจสอบ และกรรมการบริหารความเสี่ยงแล้ว
บริษัทฯจะมีการเสนอต่อที่ประชุมผู้ถือหุ้นเพื่อพิจารณาอนุมัติในขั้นสุดท้าย

  5.9.2 ค่าตอบแทนผู้บริหาร

ค่าตอบแทนผู้บริหารเป็นไปตามหลักการ และนโยบายที่คณะกรรมการบริษัทฯ
กำหนดซึ่งเชื่อมโยงกับผลการดำเนินงานของบริษัทฯ และผลการปฏิบัติงานของผู้บริหารแต่ละท่าน

  5.9.3 จำนวนค่าตอบแทนในปี พ.ศ. 2553

  ก. ค่าตอบแทนกรรมการ และกรรมการตรวจสอบ

  ----------------------------- ------------------- ----------------------
  รายชื่อกรรมการบริษัท              ค่าตอบแทน (บาท/ปี)    

                                คณะกรรมการบริษัท      คณะกรรมการตรวจสอบ

  1. ร.ต.ท. ฉัตรชัย บุญยะอนันต์      750,000             **460,000

  2. นายเปรมชัย กรรณสูต           580,000             -

  3. นางนิจพร จรณะจิตต์            580,000             -

  4. ดร. ไกรศร จิตธรธรรม         580,000             **365,000

  5. นายไผท ชาครบัณฑิต            580,000             -

  6. นายยุทธชัย จรณะจิตต์           580,000             -

  7. นายธวัชชัย สุทธิประภา          580,000             -

  8. นายวิลเลี่ยม ลี เซนท์กราฟ       580,000             **365,000

  9. นายปีติ กรรณสูต               580,000             -

  รวม                           5,390,000           1,190,000
  ----------------------------- ------------------- ----------------------

  หมายเหตุ ** รวมค่าตอบแทนพิเศษ

  ข.ค่าตอบแทนกรรมการบริหาร และผู้บริหาร

  - ค่าตอบแทนของกรรมการบริหาร จำนวน 12 ท่าน ซึ่งได้รับจากบริษัทฯ ในรูปเงินเดือน
  และผลตอบแทนที่เป็นเงิน รวมทั้งสิ้น 60,686,940 บาท

  - ค่าตอบแทนของผู้บริหาร จำนวน 5 ท่าน (ไม่รวมรองประธานบริหารฝ่ายการเงิน และ
  รองประธานบริหารฝ่ายบัญชี) ซึ่งได้รับจากบริษัทฯ ในรูปเงินเดือน และผลตอบแทนที่เป็นเงิน
  รวมทั้งสิ้น 36,228,140 บาท

5.10 การพัฒนากรรมการและผู้บริหาร

กรรมการและผู้บริหารของบริษัทฯ ได้ผ่านการอบรมของ สถาบันกรรมการบริษัทไทย (IOD) ดังนี้

ก. นางนิจพร จรณะจิตต์

- Director Certification Program (DCP)

ข. นายไผท ชาครบัณฑิต

- Director Certification Program (DCP)

ค. นายยุทธชัย จรณะจิตต์

- Director Certification Program Class 34/2003

- ระบบทะเบียนกรรมการบริษัทจดทะเบียน และคู่มือกรรมการ

- Direct Finance the Skill Update Program for Director

ง. นายธวัชชัย สุทธิประภา

- Director Accreditation Program (DAP)

- Finance for Non Finance Director

จ. นายชาติชาย ชุติมา

  - Director Accreditation Program Class 67/2007

  - Successful Formulation & Executive of Strategy Class 12/2011

5 การดูแลเรื่องการใช้ข้อมูลภายใน

** โปรดดูรายละเอียดในรายงานการปฏิบัติตามหลักการกำกับดูแลกิจการที่ดี
หัวข้อการใช้ข้อมูลภายใน **

6 บุคลากร

6.1 จำนวนพนักงานบริษัทฯ ทั้งหมด ณ วันที่ 31 ธันวาคม พ.ศ.2553 เท่ากับ 21,362 คน

  6.2 จำนวนพนักงานในแต่ละสายงานหลัก

  6.2.1 แบ่งแยกตามประเภทพนักงาน เช่น

  - วิศวกร = 1,338 คน

  - บัญชี = 210 คน

  - บริหาร = 190 คน

  - พนักงานทั่วไป = 19,624 คน

  รวม = 21,362 คน

  6.2.2 แบ่งตามกลุ่มของงาน ( 9 ประเภท ) คือ

  1) กลุ่มงานก่อสร้างอาคารสำนักงาน อาคารชุด ตึกสูง และโรงแรม = 9,668 คน

  2) กลุ่มงานก่อสร้างโรงงานอุตสาหกรรมขนาดใหญ่ = 3,361 คน

  3) กลุ่มงานวางท่อขนส่งน้ำมัน ท่อขนส่งแก๊ส ท่อจ่ายน้ำ = 1,288 คน

  ท่อร้อยสายไฟใต้ดิน และถังเก็บน้ำมันขนาดใหญ่

  4) กลุ่มงานก่อสร้างทางหลวงแผ่นดิน ทางรถไฟ สะพาน = 1,369 คน

  ระบบทางด่วน และระบบขนส่งมวลชน

  5) กลุ่มงานก่อสร้างสนามบิน ท่าเรือ และงานทางทะเล = 1,417 คน

  6) กลุ่มงานสร้างเขื่อนเอนกประสงค์ อุโมงค์ และโรงผลิตกระแสไฟฟ้า = 1,879 คน

  7) กลุ่มงานด้านโครงสร้างเหล็ก = 440 คน

  8) กลุ่มงานด้านการวางระบบสื่อสาร และโทรคมนาคม = 74 คน

  9) งานด้านการพัฒนาเหมืองแร่ และถ่านหิน = 789 คน

  และเบ็ดเตล็ด = 523 คน

  10) สำนักงานใหญ่และชาวต่างชาติ = 554 คน

  รวม = 21,362 คน

  6.3 การเปลี่ยนแปลงจำนวนพนักงานที่สำคัญในช่วง 3 ปีที่ผ่านมา

  - เดือน ธันวาคม พ.ศ. 2551 มีจำนวนพนักงานทั้งสิ้น จำนวน 26,877 คน

  - เดือน ธันวาคม พ.ศ. 2552 มีจำนวนพนักงานทั้งสิ้น จำนวน 23,285 คน

  - เดือน ธันวาคม พ.ศ. 2553 มีจำนวนพนักงานทั้งสิ้น จำนวน 21,362 คน

  6.4 ข้อพิพาทด้านแรงงานที่สำคัญในช่วง 3 ปีที่ผ่านมา

  ณ ปัจจุบัน บริษัทฯ ไม่มีข้อพิพาทหรือมีคดีในเรื่องแรงงาน

  6.5 ผลตอบแทนรวมของพนักงานบริษัทฯ ประจำปี พ.ศ.2553

  เท่ากับ 5,512,793,000 บาท ( เงินเดือน ค่าแรง และผลประโยชน์อื่นของพนักงาน )

  6.6 นโยบายในการพัฒนาพนักงาน

  บริษัทฯ ได้ให้ความสำคัญกับการพัฒนาศักยภาพของบุคลากรอย่างต่อเนื่อง
  เพื่อพัฒนาให้บุคลากรมีความรู้ ความสามารถ
  และทักษะที่จำเป็นต่อการปฏิบัติงานให้บรรลุผลสำเร็จ รวมถึงเรื่องความปลอดภัยในการทำงาน
  และ อาชีวอนามัยที่จะส่งผลต่อพนักงานทุกคน และบุคคลอื่น โดยในปี พ.ศ.2553
  บริษัทฯได้มีการฝึกอบรมขึ้นจำนวนทั้งหมด 19 หลักสูตร ดังนี้

  - หลักสูตรฝึกอบรมเกี่ยวกับงานก่อสร้าง : เพื่อเพิ่มพูนความรู้ ทักษะที่เกี่ยวกับการปฏิบัติงาน
  และพัฒนาผลงานบุคลากรให้แก่ ผู้จัดการโครงการ นายช่างโครงการ วิศวกร สถาปนิก โฟร์แมน
  และเทคนิเชียน ซึ่งมีทั้งสิ้น 8 หลักสูตร ได้แก่
  หลักสูตรวิศวกรรมคุณค่าสำหรับการบริหารต้นทุนสำหรับโครงการก่อสร้าง
  หลักสูตรวิศวกรกับงานจัดซื้อ-จัดหา
  หลักสูตรการลดต้นทุนอย่างมีประสิทธิภาพด้วยเทคนิควิศวกรรมคุณค่า หลักสูตร Advanced
  PowerPoint for Construction Presentation หลักสูตรการพัฒนาทักษะงานประปา
  หลักสูตรเจ้าหน้าที่ความปลอดภัยในการทำงาน ระดับหัวหน้างาน
  หลักสูตรคณะกรรมการความปลอดภัย อาชีวอนามัย และสภาพแวดล้อมในการทำงาน
  และหลักสูตรการตรวจสอบความปลอดภัยในการทำงานของปั้นจั่น และนั่งร้าน

  - หลักสูตรฝึกอบรมเกี่ยวกับงานสนับสนุน และทักษะที่จำเป็นต่างๆ : เพื่อเพิ่มพูนความรู้
  ทักษะที่เกี่ยวกับการปฏิบัติงาน และการพัฒนาผลงานบุคลากรให้แก่ รองประธานบริหาร ผู้จัดการ
  หัวหน้าสายงาน สมุห์บัญชี หัวหน้าสโตร์ และพนักงานระดับปฏิบัติการ ซึ่งมีทั้งสิ้น 11 หลักสูตร
  ได้แก่ หลักสูตรBSC&KPIs แนวทางในการปรับปรุงประสิทธิภาพการทำงาน
  หลักสูตรการเตรียมความพร้อมสำหรับมาตฐานบัญชีใหม่ที่เกี่ยวกับผลประโยชน์พนักงาน
  หลักสูตรการพัฒนาทักษะหัวหน้างาน หลักสูตรการพัฒนาทักษะหัวหน้างานขั้นพื้นฐาน
  หลักสูตรเทคนิคการบริหารจูงใจผู้ใต้บังคับบัญชา หลักสูตรเทคนิคการประชุมอย่างมีประสิทธิภาพ
  หลักสูตรสัมมนาสโตร์ประจำหน่วยงาน หลักสูตรการวางแผนและติดตามงาน
  หลักสูตรการสร้างทัศนคติ แรงจูงใจ และจิตสำนึกในการทำงาน
  หลักสูตรการสร้างและจัดทำระบบเก็บเอกสารด้วยระบบคอมพิวเตอร์ และ
  หลักสูตรปฐมนิเทศพนักงานใหม่

  นอกจากนี้บริษัทฯ ยังได้มีนโยบายให้จัดทำโครงการกิจกรรม 5 ส. ขึ้น
  เนื่องจากเล็งเห็นถึงความสำคัญของการทำกิจกรรม 5 ส.
  ซึ่งเป็นพื้นฐานที่สำคัญของการปรับปรุงคุณภาพการทำงานที่เป็นระบบและมีประสิทธิภาพ
  พัฒนาสถานที่ทำงานให้น่าอยู่ เจ้าหน้าที่ปฏิบัติงานอยู่ในสภาพแวดล้อมที่ปลอดภัย
  โดยให้บุคลากรทุกระดับมีส่วนร่วมในการทำกิจกรรม และได้จัดอบรมให้ความรู้แก่ผู้บริหาร
  หัวหน้าทีมกิจกรรม 5 ส. สมาชิก และอนุกรรมการตรวจประเมินผล
  เพื่อให้สามารถดำเนินงานกิจกรรม 5 ส. ได้อย่างถูกต้อง และมีประสิทธิภาพ จำนวนทั้งสิ้น 4
  หลักสูตร ได้แก่ หลักสูตรหลักการบริหาร 5 ส. ในองค์กร สำหรับผู้บริหาร
  หลักสูตรเทคนิคการดำเนินกิจกรรม 5 ส. สำหรับตัวแทนสมาชิกทีม 5 ส.
  หลักสูตรการสร้างจิตสำนึกการทำ 5 ส. ในองค์กร สำหรับสมาชิกทีม 5 ส.
  และหลักสูตรเทคนิคการตรวจประเมิน 5 ส. ในองค์กร สำหรับผู้บริหาร
  และอนุกรรมการตรวจประเมิน 5 ส.

  นอกเหนือจากที่ฝ่ายฝึกอบรม สำนักงานใหญ่
  เป็นผู้จัดฝึกอบรมให้กับบุคลากรแต่ละกลุ่มงานแล้วหน่วยงานต่าง ๆ
  ยังได้จัดให้มีการฝึกอบรมเองภายในหน่วยงานด้วย
  โดยเฉพาะหลักสูตรเกี่ยวกับเรื่องความปลอดภัยในการทำงาน
  ซึ่งเป็นการบรรยายก่อนการเริ่มปฏิบัติงานสำหรับพนักงานที่ปฏิบัติงานหน้างาน
  และหลักสูตรเฉพาะงานช่าง ในงานก่อสร้าง ทั้งนี้เพื่อให้การฝึกอบรมได้กระจายไปอย่างทั่วถึง
  และเพื่อพัฒนาและยกระดับฝีมือแรงงาน

  []